
ΑΘΗΝΑ 

14 ΦΕΒΡΟΥΑΡΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός περιοχής αρχαίας ακρόπολης Μάλθης - Δωρίου 


και Μυκηναϊκών τάφων Μεσσηνίας ως αρχαιολογικών χώρων. 1 

Τροποποίηση ΟΕΤ Δήμου Γλυφάδας. 2 

Μερική ανάκληση της 11823/22.4.67 απόφασής μας μεταβίβα¬ 
σης κοινοχρήστων εκτάσεων στην Κοινότητα Μακρυγιάλου Ν. 
Πιερίας. 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1 /ΦΟ7/48864/2353 (1) 

Χαρακτηρισμός περιοχής αρχαίας ακρόπολης Μάλθης - Δωρίου και 
μυκηναϊκών τάφων Μεσσηνίας ως αρχαιολογικών χώρων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ 137.τ.α/26.7.85. 

2. Τις διατάξεις του Κ.Ν. 5351/32 «περί Αρχ/των». 

3. Την ομόφωνη γνωμοδότηση του Τοπικού Συμβουλίου Μνημείων 
Νοτιοδυτικής Ελλάδος, όπως διατυπώθηκε στην αριθ. 5/1.11.90 συ¬ 
νεδρία του, αποφασίζουμε: 

Χαρακτηρίζουμε, ως αρχαιολογικό χώρο, περιοχή στο ύψωμα που 


βρίσκεται στο βόρειο άκρο του λόφου Ραμοβούνι, όπου διασώζονται: α) 
εκτεταμένα λείψανα οχύρωσης που περικλείουν και ερείπια κατοικιών 
και ταυτίζονται με την αρχαία πόλη Δώριον των πηγών και β) στα δυ¬ 
τικά της αρχαίας ακρόπολης, δύο, εξαιρετικής σημασίας μυκηναϊκοί θο¬ 
λωτοί τάφοι της ΥΕ III περιόδου. 

Ο χώρος οριοθετείται στο συνημμένο τοπογραφικό διάγραμμα 
Φ.Χ.ΓΥΣ (= Κάτω Φιγάλεια, όπου Φ 37°, 15' και λ -01 °,45') με τα 
σημεία ΑΒΓΔΕΑ, που αντιστοιχούν στα ακόλουθα φυσικά όρια και συ¬ 
ντεταγμένες: 

1. Σημείο Α: (X -7815,00)Ψ + 2340,00) 

Σημείο στην τομή ρέματος και Εθνικής Οδού Πύργου Καλαμάτας. 

2. Σημείο Β: (X -7580,00, Ψ: +2275,00). 

Σημείο στην τομή Εθνικής Οδού Πύργου - Καλαμάτας και παλιού 
μανδρότοιχου, όπου υπάρχει η κολώνια του ΟΤΕ. 

3. Σημείο Γ: (X -7130,00, Ψ + 1910,00).' 

Σημείο στην Τομή παλιού μανδρότοιχου με αγροτικό δρόμο από κοι¬ 
νότητα Βασιλικού. 

4. Σημείο Δ: (X -7025,00, Ψ + 1380,00).- 

Σημείο στην τομή παλαιού μονοπατιού με ρέμα. 

5. Σημείο Ε:(Χ -8390,00.Ψ + ν 1345,00). 

Σημείο στην τομή της νοητής ευθείας που το τέμνει από το σημείο Δ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Δεκεμβρίου 1991 

Ο ΥΠΟΥΡΓΟΣ 

ΤΖ. ΤΖΑΝΝΕΤΑΚΗΣ 

Αριθ. 33878 (2) 

Τροποποίηση ΟΕΤ Δήμου Γλυφάδας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του Π.Δ. 37α/87, Π.Δ. 22/90 το άρθ. 26 του Ν. 
1832/89. 

3. Την 15/90 απόφαση του Δημοτικού Συμβουλίου Γλυφάδας με 
την οποία ψηφίστηκε η τροποποίηση του ΟΕΤ του Δήμου. 

4. Τη σύμφωνη γνωμοδότηση του Υπηρεσιακού Συμβουλίου που 
διατυπώθηκε στο 6/90 πρακτικό αυτού, αποφασίζουμε: 

Εγρκρίνουμε την 15/90 απόφαση του Δημοτικού Συμβουλίου Γλυ¬ 
φάδας που αφορά την τροποποίηση του Ο.Ε.Υ. του Δήμου ως εξής: 

Άρθρο 1. 

Τις Υπηρεσίες του Δήμου συγκροτούν: 

Α.-Το Γραφείο Δημάρχου. 

Β.- Η Διεύθυνση Διοικητικού. 

Γ.- Η Διεύθυνση Οικονομικού. 

Δ.- Η Διεύθυνση Τεχνικών Υπηρεσιών. 

Ε.- Η Διεύθυνση Καθαριότητας. 

Άρθρο 2. 

Το Γραφείο Δημάρχου, η Διεύθυνση Διοικητικού, η Διεύθυνση Οικο¬ 
νομικού, η Διεύθυνση Τεχνικών Υπηρεσιών, η Διεύθυνση Καθαριότητας 
διαρθρώνονται ως εξής: 

Α.- ΓΡΑΦΕΙΟ ΔΗΜΑΡΧΟΥ 

1. Αντιδήμαρχοι. 

2. Γενικός Γραμματέας Δήμου. 

3. Ειδικός Συνεργάτης και Σύμβουλος. 

4. Νομική Υπηρεσία. 

5. Δημόσιες Σχέσεις. 

6. Ιδιαίτερο Γραφείο Δημάρχου. 

Β.- ΔΙΕΥΘΥΝΣΗ ΔΙΟΙΚΗΤΙΚΟΥ 

1. Διευθυντής 
α. ΤΜΗΜΑ ΔΙΟΙΚΗΣΗΣ 
Προϊστάμενος 

1. Γραφείο Προσωπικού. 

2. Γραφείο Δημοτικού Συμβουλίου - Δημαρχιακής Επιτροπής. 

3. Γραφείο Πρωτοκόλλου - Διεκπεραίωσης - Αρχείου. 

4. Γραφείο Ειδικής Υπηρεσίας. 

5. Γραφείο Γενικής Πληροφορικής, 

6. Γραφείο Επικοινωνίας - Πληροφόρησης του Πολίτη. 

7. Γραφείο Συνοικιακών Συμβουλίων. 

8. Γραφείο Κλητήρων - Θυρωρών - Φυλάκων Εργατών. 

. β. ΤΜΗΜΑ ΜΗΧΑΝΟΓΡΑΦΙΚΟΥ ΚΕΝΤΡΟΥ 

Προϊστάμενος 

1. Γραφείο Μηχανογράφησης - Μηχανοργάνωσης 
γ. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 
Προϊστάμενος 

1. Γραφείο Δημοτολογίου - Έκδοσης Πιστοποιητικών. 

2. Γραφείο Μητρώων - Στρατολογίας. 

3. Γραφείο Εκλογικών θεμάτων. 

4. Γραφείο Ληξιαρχείου - Πολιτικών Γάμων. 
δ. ΤΜΗΜΑ ΠΑΙΔΕΙΑΣ ΚΑΙ ΠΟΛΙΤΙΣΜΟΥ 
Προϊστάμενος 

1. Γραφείο Παιδείας. 

2. Γραφείο Αθλητισμού - Πολιτισμού. 

3. Γραφείο Κοινωνικής Μέριμνας. 

4. Γραφείο Νομικών Προσώπων. 

Γ. - ΔΙΕΥΘΥΝΣΗ ΟΙΚΟΝΟΜΙΚΟΥ 

1. Διευθυντής, 
α. ΤΜΗΜΑ ΛΟΓΙΣΤΙΚΟΥ 
Προϊστάμενος 

1. Γραφείο Προγραμματισμού. 

2. Γραφείο Μισθοδοσίας - Ασφάλισης Προσωπικού. 

3. Γραφείο Εκκαθάρισης και εντολής δαπανών. 


4. Γραφείο Προμηθειών - Διαχείρισης Υλικού - Αποθήκης. 

β. ΤΜΗΜΑ ΠΡΟΣΟΔΩΝ 

Προϊστάμενος 

1. Γραφείο βεβαίωσης τελών και εισφορών ανταποδοτικού χαρα¬ 
κτήρα. 

2. Γραφείο βεβαίωση λοιπών φόρων, τελών και δικαιωμάτων. 

3. Γραφείο Ελέγχου φορολογητέας ύλης και κοινοποιήσεων. 

4. Γραφείο Φορολογικών Διαφορών και Αμφισβητήσεων. 

5. Γραφείο Νεκροταφείου. 

γ. ΤΜΗΜΑ ΕΠΙΧΕΙΡΗΣΕΩΝ - ΠΕΡΙΟΥΣΙΑΣ 
Προϊστάμενος · 

1. Γραφείο Διαχείρισης Μαρινών. 

2. Γραφείο Δημοτικών Επιχειρήσεων. 

3. Γραφείο Δημοτικής Περιουσίας. 

δ. ΤΜΗΜΑ ΤΑΜΙΑΚΗΣ ΥΠΗΡΕΣΙΑΣ 
Προϊστάμενος 

1. Γραφείο Εσόδων 

2. Γραφείο Εξόδων 

Δ.- ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
1. Διευθυντής 

α. Γραφείο Γραμματείας και αρχείου Τεχνικών Υπηρεσιών 
α. ΤΜΗΜΑ ΠΟΛΕΟΔΟΜΙΚΩΝ ΕΦΑΡΜΟΓΩΝ ΚΑΙ ΚΤΗΜΑΤΟ¬ 
ΛΟΓΙΟΥ 
Προϊστάμενος 

1. Γραφείο Πολεοδομικών Εφαρμογών και Ελέγχου 

2. Γραφείο Κτηματολογίου - Τοπογραφικό 
β. ΤΜΗΜΑ ΜΕΛΕΤΩΝ 
Προϊστάμενος 

1. Γραφείο Αρχιτεκτονικών Μελετών και Περιβάλλοντος. 

2. Γραφείο Υδραυλικών και Οδοποιίας. 

3. Γραφείο Ηλεκτρομηχανολογικών Μελετών. 

. γ. ΤΜΗΜΑ ΑΥΤΕΠΙΣΤΑΣΙΑΣ ΚΑΙ ΣΥΝΤΗΡΗΣΗΣ 
Προϊστάμενος 

1. Γραφείο Ηλεκτρομηχανολογικών Εργασιών® 1 · 

2. Γραφείο Οικοδομικών Εργασιών. 

3. Γραφείο Κήπων και Δενδροστοιχειών. 

Ε.-ΔΙΕΥΘΥΝΣΗ ΚΑΘΑΡΙΟΤΗΤΑΣ ΚΑΙ ΚΙΝΗΣΗΣ 
Διευθυντής. 

α. ΤΜΗΜΑ ΚΑΘΑΡΙΟΤΗΤΑΣ 
Προϊστάμενος 

1. Γραφείο Περισσυλογής Απορριμάτων. 

2. Γραφείο Καθαριότητας Κοινοχρήστων Χώρων - Αφοδευτηρίων - 
Δημοτικών Καταστημάτων. 

β. ΤΜΗΜΑ ΚΙΝΗΣΗΣ 
Προϊστάμενος 

1. Γραφείο Κίνησης - Ελέγχου 

2. Γραφείο Επισκευών και Συντήρησης 

Άρθρο 3. 

Οι θέσεις του προσωπικού του Δήμου διαρθρώνονται σε κατηγορίες, 
κλάδους και ειδικότητες ως εξής: 

1. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

α. Μία (1) θέση μετακλητού ΓΕΝΙΚΟΥ ΓΡΑΜΜΑΤΕΑ . 

(αρ. 241 Ν. 1188/81, αριθ. 67 παρ. 1 Ν. 1416/84, αριθ. 26 παρ. 
3 Ν. 1832/89). 

β. Δύο (2) θέσεις δικηγόρων (αρ. 245 Ν. 1188/81, αρ. 26 παρ. 4 
Ν. 1832/89). , 

2. ΕΙΔΙΚΟΙ ΣΥΝΕΡΓΑΤΕΣ 6 ΣΥΜΒΟΥΛΟΙ ΔΗΜΩΝ 

α. Μία (1) θέση ΕΙΔΙΚΟΥ ΣΥΝΕΡΓΑΤΗ (αριθ. 67 παρ. 4 - 13 Ν. 
1416/84). 

β. Μία (1) θέση ΕΙΔΙΚΟΥ ΣΥΜΒΟΥΛΟΥ (αρ. 67 παρ. 4-13 Ν. 
1416/84. αρ. 26 παρ. 5 Ν. 1832/89). 

3. ΜΟΝΙΜΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 
- ΚΑΤΗΓΟΡΙΑ ΠΕ 
ΚΛΑΔΟΣ ΠΕ 1 ΔΙΟΙΚΗΤΙΚΟΥ 
ΔΕΚΑ (10) ΘΕΣΕΙΣ 

- ΚΑΤΗΓΟΡΙΑ ΤΕ 

ΚΛΑΔΟΣ ΤΕ 2 ΚΟΙΝΩΝΙΚΩΝ ΛΕΙΤΟΥΡΓΩΝ 
ΜΙΑ (1) ΘΕΣΗ 

ΚΛΑΔΟΣ ΤΕ 17 ΔΙΟΙΚΗΤΙΚΩΝ - ΛΟΓΙΣΤΙΚΩΝ 
ΔΥΟ (2) ΘΕΣΕΙΣ 

- ΚΑΤΗΓΟΡΙΑ ΔΕ 
ΚΛΑΔΟΣ ΔΕ 1 ΔΙΟΙΚΗΤΙΚΟΥ 
ΠΕΝΗΝΤΑ ΟΚΤΩ (58) ΘΕΣΕΙΣ 

ΚΛΑΔΟΣ ΔΕ 2 ΕΠΟΠΤΩΝ ΚΑΘΑΡΙΟΤΗΤΑΣ 
ΔΥΟ (2) ΘΕΣΕΙΣ 

ΚΛΑΔΟΣ ΔΕ 14 ΕΛΕΓΚΤΩΝ ΕΣΟΔΩΝ - ΕΞΟΔΩΝ 
ΔΥΟ (2) ΘΕΣΕΙΣ 

ΚΛΑΔΟΣ ΔΕ 15 ΕΙΣΠΡΑΚΤΟΡΩΝ 
ΤΕΣΣΕΡΙΣ (4) ΘΕΣΕΙΣ 

- ΚΑΤΗΓΟΡΙΑ ΥΕ 

ΚΛΑΔΟΣ ΥΕ 1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ ΚΑΘΗ¬ 
ΚΟΝΤΩΝ 
ΤΡΕΙΣ (3) ΘΕΣΕΙΣ 

ΚΛΑΔΟΣ ΥΕ ΕΠΙΣΤΑΤΩΝ ΚΑΘΑΡΙΟΤΗΤΑΣ 
ΕΞΗ (6) ΘΕΣΕΙΣ 
ΤΕΧΝΙΚΟ ΠΡΟΣΩΠΙΚΟ 
-ΚΑΤΗΓΟΡΙΑ ΠΕ 

ΚΛΑΔΟΣ ΠΕ 3 ΠΟΛΙΤΙΚΩΝ ΜΗΧΑΝΙΚΩΝ 
ΔΥΟ (2) ΘΕΣΕΙΣ 

ΚΛΑΔΟΣ ΠΕ 4 ΑΡΧΙΤΕΚΤΟΝΩΝ ΜΗΧΑΝΙΚΩΝ 
ΔΥΟ (2) ΘΕΣΕΙΣ 

ΚΛΑΔΟΣ ΠΕ 6 ΤΟΠΟΓΡΑΦΩΝ ΜΗΧΑΝΙΚΩΝ 
ΜΙΑ (1) ΘΕΣΗ 

ΚΛΑΔΟΣ ΠΕ 11 ΠΛΗΡΟΦΟΡΙΚΗΣ 
ΜΙΑ (1) ΘΕΣΗ ΕΠΙΣΤΗΜΗΣ ΤΩΝ ΥΠΟΛΟΓΙΣΤΩΝ 
. -ΚΑΤΗΓΟΡΙΑ ΤΕ 

ΚΛΑΔΟΣ ΤΕ 3 ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 
ΔΥΟ (2) ΘΕΣΕΙΣ 

ΚΛΑΔΟΣ ΤΕ 4’ ΤΕΧΝΟΛΟΓΩΝ ΜΗΧΑΝΟΛΟΓΩΝ Η ΗΛΕ¬ 
ΚΤΡΟΛΟΓΩΝ ΜΗΧΑΝΙΚΩΝ 
ΔΥΟ (2) ΘΕΣΕΙΣ 

ΚΛΑΔΟΣ ΤΕ 5 ΤΕΧΝΟΛΟΓΩΝ ΤΟΠΟΓΡΑΦΩΝ ΜΗΧΑΝΙ¬ 
ΚΩΝ 

ΔΥΟ (2) ΘΕΣΕΙΣ 

ΚΛΑΔΟΣ ΤΕ 19 ΠΛΗΡΟΦΟΡΙΚΗΣ 
ΤΡΕΙΣ (3) ΘΕΣΕΙΣ 

- ΚΑΤΗΓΟΡΙΑ ΔΕ 

ΚΛΑΔΟΣ ΔΕ 4 ΜΗΧΑΝΟΣΤΑΣΙΑΡΧΩΝ 
ΜΙΑ (1) ΘΕΣΗ 

ΚΛΑΔΟΣ ΔΕ 5 ΔΟΜΙΚΩΝ ΕΡΓΩΝ 
ΠΕΝΤΕ (5) ΘΕΣΕΙΣ ΕΡΓΟΔΗΓΩΝ 
ΚΛΑΔΟΣ ΔΕ 6 ΣΧΕΔΙΑΣΤΩΝ 
ΜΙΑ (1) ΘΕΣΗ 

ΚΛΑΔΟΣ ΔΕ 24 ΗΛΕΚΤΡΟΛΟΓΩΝ 
ΟΚΤΩ (8) ΘΕΣΕΙΣ 

ΚΛΑΔΟΣ ΔΕ 26 ΗΛΕΚΤΡΟΤΕΧΝΙΤΩΝ ΑΥΤ/ΤΩΝ 
ΤΡΕΙΣ (3) ΘΕΣΕΙΣ 

ΚΛΑΔΟΣ ΔΕ 27 ΗΛΕΚΤΡΟΤΕΧΝΙΤΩΝ ΑΥΤ/ΤΩΝ 
ΜΙΑ (1) ΘΕΣΗ 

ΚΛΑΔΟΣ ΔΕ 28 ΧΕΙΡΙΣΤΕΣ ΜΗΧΑΝΗΜΑΤΩΝ ΕΡΓΟΥ 

ΔΕΚΑ (10) ΘΕΣΕΙΣ 

ΚΛΑΔΟΣ ΔΕ 29 ΟΔΗΓΩΝ ΑΥΤ/ΤΩΝ 

ΣΑΡΑΝΤΑ ΠΕΝΤΕ (45) ΘΕΣΕΙΣ 

ΚΛΑΔΟΣ ΔΕ 30 ΤΕΧΝΙΤΩΝ 

ΤΡΙΑΝΤΑ ΕΞΗ (36) ΘΕΣΕΙΣ ΑΠΟ ΤΙΣ ΟΠΟΙΕΣ: 

- ΔΥΟ (2) ΘΕΣΕΙΣ ΤΕΧΝΙΤΕΣ ΟΙΚΟΔΟΜΟΙ 

- ΔΥΟ (2) ΘΕΣΕΙΣ ΚΤΙΣΤΕΣ ΠΕΤΡΑΣ 

- ΕΞΗ (6) ΘΕΣΕΙΣ ΚΑΛΟΥΠΑΤΖΗΔΕΣ 

- ΔΥΟ (2) ΘΕΣΕΙΣ ΞΥΛΟΥΡΓΟΙ 

- ΔΕΚΑ (10) ΘΕΣΕΙΣ ΕΛΑΙΟΧΡΩΜΑΤΙΣΤΕΣ 

- ΤΕΣΣΕΡΙΣ (4) ΘΕΣΕΙΣ ΣΙΔΗΡΟΥΡΓΟΙ 

- ΜΙΑ (1) ΘΕΣΗ ΑΛΟΥΜΙΝΑ 


- ΜΙΑ (1) ΘΕΣΗ ΦΑΝΟΠΟΙΟΥ 

- ΔΥΟ (2) ΘΕΣΕΙΣ ΠΛΥΝΤΕΣ - ΛΙΠΑΝΤΕΣ 

- ΕΞΗ (6) ΘΕΣΕΙΣ ΥΔΡΑΥΛΙΚΟΙ 
ΚΛΑΔΟΣ ΔΕ 38 ΠΡΟΣΩΠΙΚΟΥ Η/Υ 
ΔΥΟ (2) ΘΕΣΕΙΣ ΧΕΙΡΙΣΤΩΝ Η/Υ 

ΜΙΑ (1) ΘΕΣΗ ΠΡΟΓΡΑΜΜΑΤΙΣΤΗ Η/Υ 
ΘΕΣΕΙΣ ΓΕΩΠΟΝΙΚΟΥ ΠΡΟΣΩΠΙΚΟΥ 

- ΚΑΤΗΓΟΡΙΑ ΠΕ 
ΚΛΑΔΟΣ ΠΕ 9 ΓΕΩΠΟΝΩΝ 
ΜΙΑ (1) ΘΕΣΗ 

ΚΛΑΔΟΣ ΠΕ 14 ΔΑΣΟΛΟΓΩΝ 
ΜΙΑ (1) ΘΕΣΗ 

- ΚΑΤΗΓΟΡΙΑ ΤΕ 

ΚΛΑΔΟΣ ΤΕ 13 ΤΕΧΝΟΛΟΓΙΑΣ ΓΕΩΠΟΝΙΑΣ 
ΜΙΑ (1) ΘΕΣΗ 

- ΚΑΤΗΓΟΡΙΑ ΔΕ 
ΚΛΑΔΟΣ ΔΕ 35 ΚΗΠΟΥΡΩΝ 
ΔΕΚΑ (10) ΘΕΣΕΙΣ ΚΗΠΟΥΡΩΝ 

ΤΕΧΝΙΚΟ - ΥΓΕΙΟΝΟΜΙΚΟ - ΓΕΩΠΟΝΙΚΟ ΠΡΟΣΩΠΙΚΟ 

- ΚΑΤΗΓΟΡΙΑ ΥΕ 
ΚΛΑΔΟΣ ΥΕ 16 

ΕΚΑΤΟΝ ΕΝΝΕΝΗΝΤΑ ΕΠΤΑ (197) ΘΕΣΕΙΣ ΑΠΟ ΤΙΣ 
ΟΠΟΙΕΣ: 

- ΕΙΚΟΣΙ (20) ΘΕΣΕΙΣ ΕΡΓΑΤΩΝ ΚΗΠΩΝ 

- ΕΙΚΟΣΙ ΠΕΝΤΕ (25) ΘΕΣΕΙΣ ΕΡΓΑΤΩΝ ΟΔΟΠΟΙΙΑΣ 

- ΕΝΝΕΝΗΝΤΑ ΠΕΝΤΕ (95) ΘΕΣΕΙΣ ΕΡΓΑΤΩΝ ΚΑΘΑΡΙΟ¬ 
ΤΗΤΑΣ 

- ΣΑΡΑΝΤΑ ΕΠΤΑ (47) ΘΕΣΕΙΣ ΦΥΛΑΚΩΝ ΕΡΓΑΤΩΝ 

- ΤΕΣΣΕΡΙΣ (4) ΘΕΣΕΙΣ ΕΡΓΑΤΩΝ ΝΕΚΡΟΤΑΦΕΙΟΥ 

- ΤΕΣΣΕΡΙΣ (4) ΘΕΣΕΙΣ ΚΑΘΑΡΙΣΤΡΙΩΝ 

- ΔΥΟ (2) ΘΕΣΕΙΣ ΑΠΟΘΗΚΑΡΙΩΝ 
ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ 

- ΚΑΤΗΓΟΡΙΑ ΔΕ 

ΚΛΑΔΟΣ ΔΕ 23 ΕΙΔΙΚΟΥ ΠΡΟΣΩΠΙΚΟΥ 
ΔΕΚΑ ΠΕΝΤΕ (15) ΘΕΣΕΙΣ 

ΚΛΑΔΟΙ ΠΡΟΣΩΡΙΝΩΝ ΘΕΣΕΩΝ (αριθ. 329 Ν. 1188/81) 
ΚΛΑΔΟΣ ΔΕ 20 ΤΕΧΝΙΚΟΥ ΚΑΙ ΛΟΙΠΟΥ ΠΡΟΣΩΠΙΚΟΥ 
ΜΙΑ (1) ΘΕΣΗ ΟΔΗΓΟΥ ΑΥΤ/ΤΩΝ 

4. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ Ι.Δ. 
ΑΟΡΙΣΤΟΥ ΧΡΟΝΟΥ 
(αριθ. 5/1Ν. Ν.1476) 

ΜΙΑ (1) ΘΕΣΗ ΑΡΧΙΤΕΚΤΟΝΑ 

ΤΕΣΣΕΡΙΣ (4) ΘΕΣΕΙΣ ΔΙΟΙΚΗΤΙΚΩΝ ΥΠΑΛΛΗΛΩΝ 

ΤΡΙΑΝΤΑ ΕΠΤΑ (37) ΘΕΣΕΙΣ ΕΡΓΑΤΩΝ ΚΑΘΑΡΙΟΤΗΤΑΣ 

ΟΚΤΩ (8) ΘΕΣΕΙΣ ΕΡΓΑΤΩΝ ΟΔΟΠΟΪΑΣ 

ΜΙΑ (1) ΘΕΣΗ ΤΕΧΝΙΤΗ ΑΥΤ/ΤΩΝ 

ΔΥΟ (2) ΘΕΣΕΙΣ ΤΕΧΝΙΤΩΝ ΑΥΤ/ΤΩΝ 

ΔΥΟ (2) ΘΕΣΕΙΣ ΤΕΧΝΙΤΩΝ ΕΠΙΣΤΑΤΩΝ 

ΜΙΑ (1) ΘΕΣΗ ΒΟΗΘΟΥ ΧΕΙΡΙΣΤΗ ΦΟΡΤΩΤΗ 

ΔΩΔΕΚΑ (12) ΘΕΣΕΙΣ ΟΔΗΓΩΝ ΑΥΤ/ΤΩΝ 

ΔΩΔΕΚΑ (12) ΘΕΣΕΙΣ ΚΗΠΟΥΡΩΝ 

ΤΕΣΣΕΡΙΣ (4) ΘΕΣΕΙΣ ΕΡΓΑΤΩΝ ΚΑΘΑΡΙΣΜΟΥ ΠΑΡΑΛΙΑ¬ 
ΚΟΥ ΧΩΡΟΥ 

ΔΕΚΑ ΕΠΤΑ (17) ΘΕΣΕΙΣ ΦΥΛΑΚΩΝ ΕΡΓΑΤΩΝ 
ΔΥΟ (2) ΘΕΣΕΙΣ ΗΛΕΚΤΡΟΛΟΓΩΝ 
ΜΙΑ (1) ΘΕΣΗ ΚΑΘΑΡΙΣΤΡΙΑΣ 

Όλες οι πιο πάνω θέσεις είναι προσωρινές και καταργούνται αυτοδί- 
'καια μόλις κενωθούν για οποιοδήποτε λόγο. 

Άρθρο 4 

Προσόντα διορισμού κατά κατηγορία, κλάδο και ειδικότητα ορίζο¬ 
νται τα προβλεπόμενα στο Π.Δ. 37α/87. 

Άρθρο 5 

1. Τα του διορισμού, των καθηκόντων, των περιορισμών, του χρόνου 
εργασίας, της αστικής ευθύνης, των δικαιωμάτων, των μεταβολών της 
κατάστασης, των πειθαρχικών αδικημάτων και ποινών, της λύσης της 
υπαλληλικής σχέσης των από τον παρόντα Οργανισμό προβλεπομένων 

μονίμων υπαλλήλων, διέπονται από τις διατάξεις του Ν. 1188/81 και 
Ν. 1586/86. 

2. Για το προσωπικό με σύμβαση εργασίας Ιδιωτικού Δικαίου έχουν 
εφαρμογή οι διατάξεις του Π. Δ/τος 410/88. 

Άρθρο 6 « 

ΕΠΙΛΟΓΗ ΠΡΟΪΣΤΑΜΕΝΩΝ 

(αρ. 9 παρ. 10 Ν. 1586/86) 

-Για τη Διεύθυνση Διοικητικού, Οικονομικού, από τους κλάδους 
ΠΕΙ Διοικητικού ή ΤΕ 17 Διοικητικών - Λογιστικών ή ΔΕ 1 Διοικητι¬ 
κού. 

Για τα Τμήματα Διοίκησης, Δημοτικής Κατάστασης, Παιδείας και 
Πολιτισμού, της Δ/νσης Διοικητικού καθώς και για τα Τμήματα Λογι¬ 
στικού, Προσόδων, Επιχειρήσεων - Περιουσίας και Ταμειακής Υπηρε¬ 
σίας της Δ/νσης Οικονομικού από τους κλάδους ΠΕΙ Διοικητικού ή ΤΕ 
17 Διοικητικών - Λογιστικών ή ΔΕ 1 Διοικητικού ή ΔΕ 14 Ελεγκτών 
Εσόδων - Εξόδων ή ΔΕΙ 15 Εισπρακτόρων. 

- Για το Τμήμα Μηχανογραφικού Κέντρου από τους κλάδους ΠΕ 11 
Πληροφορικής ή ΤΕ 19 Πληροφορικής ή ΔΕ 38 προσωπικού Η/Υ. Για 
τη Δ/νση Τεχνικών Υπηρεσιών από τους κλάδους ΠΕ 3 Πολιτικών Μη¬ 
χανικών ή ΠΕ 4 Αρχιτεκτόνων Μηχανικών ή ΠΕ 6 Τοπογράφων Μη¬ 
χανικών ή ΠΕ 9 Γεωπόνων. 

- Για τα Τμήματα Πολεοδομικών Εφαρμογών και Κτηματολογίου, 
Μελετών από τους κλάδους ΠΕ 3 Πολιτικών Μηχανικών ή ΠΕ 4 Αρχι¬ 
τεκτόνων ή ΠΕ 6 Τοπογράφων Μηχανικών ή ΠΕ 9 Γεωπόνων. 

- Για το Τμήμα Αυτεπιστασίας και Συντήρησης από τους Κλάδους 
ΠΕ 3 Πολιτικών Μηχανικών ή ΠΕ 4 Αρχιτεκτόνων Μηχανικών ή ΠΕ 
6 Τοπογράφων Μηχανικών ή ΠΕ Γεωπόνων ή ΤΕ 3 Τεχνολόγων Μη¬ 
χανικών ή ΔΕ 5 Εργοδηγών ή ΔΕ 24 Ηλεκτρολόγων ή ΔΕ 35 Κηπου¬ 
ρών. 

- Για τη Δ/νση Καθαριότητας και Κίνησης από τους κλάδους ΠΕ 

Διοικητικού ή ΤΕ 17 Διοικητικών Λογιστικών ή ΤΕ 4 Τεχνολόγων 
Μηχανολόγων ή ΔΕ 1 Διοικητικού ή ΔΕ 2 Εποπτών Καθαριότη¬ 
τας. - *' 

Άρθρο 7 

Οι αρμοδιότητες που καθορίζονται από τον παρόντα Οργανισμό 
Εσωτερικής Υπηρεσίας θ’ ασκούνται από τις αντιστοιχείς Υπηρεσίες,. 
Τμήματα και Γραφεία. 

Η τοποθέτηση και μετακίνηση του προσωπικού θα ενεργείται με από¬ 
φαση του Δημάρχου ανάλογα με τις ανάγκες των Υπηρεσιών. 

Άρθρο 8 

Οι αρμοδιότητες κάθε Υπηρεσίας καθορίζονται ως εξής: 

ΓΡΑΦΕΙΟ ΔΗΜΑΡΧΟΥ 

ΓΡΑΦΕΙΟ ΑΝΤΙΔΗΜΑΡΧΩΝ 

Διεξάγει την αλληλογραφία των Αντιδημάρχων και γενικά κάθε υπη¬ 
ρεσία που ανάγεται στις αρμοδιότητες που του έχουν ανατεθεί από τον 
Δήμαρχο. 

ΓΕΝΙΚΟΣ ΓΡΑΜΜΑΤΕΑΣ ΤΟΥ ΔΗΜΟΥ 
Δεν υπόκειται στον οργανωτική και βαθμολογική κλίμακα. Υπάγεται 
απ’ ευθείας στην ιεραρχική εξάρτηση του Δημάρχου για την επικουρία 
του οποίου προσλαμβάνεται. 

Ασκεί καθήκοντα επιτελικά και παρέχει συμβουλές και διατυπώνει 
εξειδικευμένες γνώμες γραπτά ή προφορικά για τον συγκεκριμένο το¬ 
μέα δραστηριοτήτων του Δήμου που έχει οριστεί να εξυπηρετήσει με την 
σχετική απόφαση του Δημάρχου. 

Μεριμνά για την υλοποίηση της σύννομης πολιτικής βούλησης της 
Δημοτικής Αρχής. 

Μελετά τα γενικότερα θέματα του Δήμου και εισηγείται στο Δή¬ 
μαρχο, Δημοτικό Συμβούλιο, Δημαρχιακή Επιτροπή και γενικά στη 
Διοίκηση του Δήμου, μέτρα για την καλύτερη οργάνωση και διάρθρωση 
του υπηρεσιών του Δήμου. 

Συντονίζει και ελέγχει όλες τις υπηρεσίες του Δήμου με την εποπτεία 
και τις εντολές του Δημάρχου. 

Συντάσσει την αλληλογραφία του Δημάρχου προς τις Υπηρεσίες και 
γενική αλληλογραφία του Δήμου που δεν έχει σχέση με τις ειδικές αρμο¬ 
διότητες των Υπηρεσιών. 

ΕΙΔΙΚΟΣ ΣΥΝΕΡΓΑΤΗΣ ΚΑΙ ΕΙΔΙΚΟΣ ΣΥΜΒΟΥΛΟΣ 

Δεν παρεμβάλονται στην οργανωτική και βαθμολογική κλίμακα και 
η θέση τους δεν έχει αντιστοιχία με τις θέσεις της κλίμακας αυτής. 


Υπόκειται απ’ ευθείας στην ιεραρχική εξάρτηση του Δημάρχου για 
την επικουρία του οποίου έχουν προσληφθεί. Ασκούν καθήκοντα επιτε¬ 
λικά και δεν έχουν αποφασιστικές αρμοδιότητες οποιασδήποτε μορφής. 

Παρέχουν συμβουλές και διατυπώνουν εξειδικευμένες γνώμες γρα¬ 
πτά ή προφορικά για τον συγκεκριμένο τομέα δραστηριοτήτων του Δή¬ 
μου που έχουν οριστεί να εξυπηρετήσουν. 

Το συμβουλευτικό τους έργο απευθύνεται προς τον Δήμαρχο, το Δη¬ 
μοτικό Συμβούλιο και την Δημαρχική Επιτροπή ανάλογα με τις αρμο- 
διότητές τους. 

ΝΟΜΙΚΗ ΥΠΗΡΕΣΙΑ 

Οι δικηγόροι του Δήμου είναι υπεύθυνοι για την δικαστική διεκπεραί¬ 
ωση των συναφών υποθέσεων του Δήμου και τηρούν το σχετικό αρχείο. 
Παρίστανται ενώπιον των αρμοδίων δικαστηρίων για υπεράσπιση των 
συμφερόντων του Δήμου ως διαδίκου και προβαίνουν σε κάθε σχετική 
ενέργεια. 

Έχουν την ευθύνη για την σχεδίαση και επεξεργασία συμβολαίων, 
όρων διακήρυξης των Δημοπρασιών του Δήμου και μελετούν κάθε ζή¬ 
τημα από νομικής σκοπιάς που τους ανατίθεται από τον Δήμαρχο, το 
Δημοτικό Συμβούλιο και τη Δημαρχιακή Επιτροπή. 

Γνωμοδοτούν για κάθε νομικό ζήτημα που θα προκόψει κατά την διε¬ 
ξαγωγή των υπηρεσιών του Δήμου. Παραλαμβάνουν όλα τα εξώδικα 
και δικαστικά έγγραφα που κοινοποιούνται στο Δήμο μέσω του οριζομέ- 
νου προς τούτο υπαλλήλου του γραφείου τους. 

Παρακολουθούν τη Νομοθεσία, Προεδρικά Διατάγματα, Υπουργικές 
Αποφάσεις κ.λπ. που είναι σχετικές με τη δημοτική νομοθεσία και τις 
αποφάσεις του Δημοτικού Συμβουλίου και Δημαρχιακής Επιτροπής που 
αφορούν τη ρύθμιση βασικής σημασίας ζητήματα του Δήμου. 
ΔΗΜΟΣΙΕΣ ΣΧΕΣΕΙΣ 

Έχει την ευθύνη για την ενημέρωση και πληροφόρηση των δημοτών, 
δημοτικών φορέων, τύπου, τηλεόρασης κ.λπ. 

Φροντίζει για την έκδοση και διάθεση ενημερωτικού δελτίου του Δή¬ 
μου και των δραστηριοτήτων της Δημοτικής Αρχής. 

Μεριμνά για τη διακόσμηση των Δημοτικών κτιρίων, οδών και πλα¬ 
τειών όταν απαιτείται, την απονομή διακρίσεων κ.λπ. σε διακεκριμένους 
πολίτες και την τήρηση του έργου του Δήμου, την επικοινωνία με όλους 
τους φορείς δημόσιους ή ιδιωτικούς της πόλης, την τήρηση βιβλίου κα- 
ταχώρησης των Αρχών, Υπηρεσιών, Συλλόγων, Σωματείων, Βουλευ¬ 
τών της περιοχής κ.λπ. 

Φροντίζει για την οργάνωση εορτών, επισήμων τελετών και δεξιώ¬ 
σεων, παραλαμβάνει τα φύλλα ημερήσιου και περιοδικού τύπου και 
κάθε έντυπο και βιβλίο που απευθύνεται στο Δήμο. 

Παρακολουθεί όλα τα θέματα που δημοσιεύονται και αφορούν το 
Δήμο ή τη Διοίκησή του και την Τοπική Αυτοδιοίκηση, ενημερώνει σχε¬ 
τικά το Δήμαρχο και τα μοιράζει στις αρμόδιες Υπηρεσίες.· 

Επιμελείται για την αγορά από το Δήμο διαφόρων βιβλίων, συγ¬ 
γραμμάτων κ.λπ. 

Δίνει κάθε πληροφορία που επιτρέπεται στους πολίτες που προσέρχο¬ 
νται στο Δήμο, τους κατατοπίζει και τους καθοδηγεί ανάλογα με την πε¬ 
ρίπτωση. 

Δέχεται έγγραφες ή προφορικές αναφορές παραπόνων των πολιτών 
κατά των υπηρεσιών ή των υπαλλήλων του Δήμου και σε συνεργασία με 
τα αρμόδια τμήματα δίνει τις σχετικές πληροφορίες στους παραπονού- 
μενους. 

Συνεργάζεται με τους μαζικούς φορείς της πόλης μας, τους ενημερώ¬ 
νει για τις δραστηριότητες του Δήμου και τους παρέχει κάθε δυνατή 
βοήθεια. 

Είναι ενήμερο της δραστηριότητας και του προγραμματισμού της 
Δημοτικής Αρχής την οποία διοχετεύει προς τα μέσα μαζικής ενημέρω¬ 
σης με στόχο την ενημέρωση των δημοτών και τη δημιουργία κλίματος 
αμοιβαίας κατανόησης. 

Παρακολουθεί τις συνεδριάσεις του Δημοτικό Συμβουλίου. 

Συνεργάζεται με το ιδιαίτερο γραφείο Δημάρχου και με τις ειδικές 
επιτροπές. 

Επιμελείται της καθημερινής αποδελτίωσης του τύπου και συντάσσει 
τις απαντήσεις σε σχόλια ' τρθρα εφημερίδων. 

Φροντίζει για την προώθηση των διαδικασιών εκείνων που συμβάλ¬ 
λουν σ-ζ,ις αδελφοποιήσεις της Γλυφάδας με άλλες πόλεις του εξωτερι¬ 
κού. Μεριμνά για την τήρηση των όρων των εκάστοτε συμφωνιών φι¬ 
λίας και συνεργασίας. 

Διατηρεί αρχείο όλης της αλληλογραφίας με το εξωτερικό και επι¬ 
λαμβάνεται των μεταφράσεων επιστολών και εγγράφων του εξωτερι¬ 
κού. 

Διοργανώνει εκδηλώσεις στα πλαίσια-των ανταλλαγών καθώς και 
των υποδοχών φιλοξενίας ξένων προσωπικοτήτων. 

Συνεργάζεται και ενημερώνεται για τις δραστηριότητες και για τα 
θέματα των παγκοσμίων οργανισμών (Παγκόσμια Ομοσπονδία Αδελ- 
φοποιημένων Πόλεων - Συμβούλιο Ευρώπης - ΟΗΕ - Τοπικές και 
Περιφερειακές Αρχές της Ευρώπης - Ευρωπαϊκή Οικονομική Κοινό¬ 
τητα κ.ά.). 

Φροντίζει σε συνεργασία με το Τμήμα Προσωπικού για τη συμμε- 
τοχή της Τοπικής Αρχής και του υπαλληλικού προσωπικού κατά περί¬ 
πτωση σε διεθνείς συναντήσεις - σεμινάρια - συνέδρια που γίνονται στο 
εξωτερικό ή εσωτερικό με θέματα που άπτονται της αρμοδιότητας των 
Υπηρεσιών του Δήμου. 

Επίσης φροντίζει για την οργάνωση, συντήρηση και διατήρηση ιστο¬ 
ρικών αρχείων της πόλης μας. 

ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ 

Διεξαγωγή κάθε υπηρεσίας που ανατίθεται με εντολή του Δημάρχου 
και δεν ανήκει στην αρμοδιότητα των άλλων υπηρεσιών του Δήμου. 

Τήρηση της προσωπικής αλληλογραφίας και αρχείου του Δημάρχου. 

Καθορισμός ημερών και ωρών που ο Δήμαρχος μπορεί να δέχεται 
διάφορες επιτροπές και πολίτες καθώς και ο καθορισμός επισκεπτηρίου 
συνεντεύξεων και συσκέψεων με Αρχές, επιτροπές και πολίτες. 

Τήρηση του βιβλίου Συνεδριάσεων, στις οποίες συμμετέχει ο Δήμαρ¬ 
χος και ενημέρωσή του πάνω στα θέματα που συζητούνται. 

Οργάνωση επαφών με κεντρική εξουσία και με δημοτικούς άρχοντες. 

ΔΙΕΥΘΥΝΣΗ ΔΙΟΙΚΗΤΙΚΟΥ 

ΔΙΕΥΘΥΝΤΗΣ 

Ο Διευθυντής του Διοικητικού παρακολουθεί και ελέγχει τη σωστή 
λειτουργία των τμημάτων των γραφείων του. 

Παραλαμβάνει την αλληλογραφία του Δήμου και την χαρακτηρί¬ 
ζει. 

Παραλαμβάνει από το πρωτόκολλο την αλληλογραφία της υπηρεσίας 
που προΐσταται και την μοιράζει στα αντίστοιχα τμήματα. 

Καταρτίζει τον Οργανισμό Εσωτερικής Υπηρεσίας του Δήμου σε συ¬ 
νεργασία με τη Διοίκηση, τις υπηρεσίες του Δήμου και τους συλλόγους 
των εργαζομένων. 

Ελέγχει και υπογράφει όλα τα έγγραφα που συντάσσονται από τα 
τμήματα της υπηρεσίας του και είναι συνυπεύθυνος για τη νομιμότητα 
και πληρότητα του περιεχομένου τους-με τον υπάλληλο που το συνέταξε 
και τον.αρμόδιο Προϊστάμενο. 

Τηρεί ενημερωμένο αρχείο αποφάσεων των αρμοδίων Επιτροπών 
και Δικαστηρίων σχετικά με τον καθορισμό διοικητικών ορίων του Δή¬ 
μου. 

Παρακολουθεί τη νομοθεσία και νομολογία που αφορούν τις Διοικητι¬ 
κές Υπηρεσίες και σε συνεργασία με το Γραφείο του Δικηγόρου και το 
Γ ραφείο Γ ενικής Πληροφορικής μεριμνά για τον εφοδιασμό του Δήμου 
με συγγράμματα, Νόμους, Διατάγματα, Εγκυκλίους, Αποφάσεις κ.λ.π. 
που αφορούν γενικά το Δήμο και ενημερώνει σχετικά τις αρμόδιες υπη¬ 
ρεσίες. 

Μελετά και κάνει προτάσεις προς τους προϊσταμένους των Διοικητι¬ 
κών Υπηρεσιών σχετικά με την καλύτερη οργάνωση των τμημάτων και 
Γραφείων τους. 

Μεριμνά για την κοινοποίηση των διοικητικών αποφάσεων, την λει¬ 
τουργία των διαφόρων υπηρεσιών του Δήμου και γενικά επιμελείται 
κάθε θέματος διοικητικού περιεχομένου. 

ΤΜΗΜΑ ΔΙΟΙΚΗΣΗΣ 

Προϊστάμενος 

Προΐσταται, επιβλέπει και κατευθύνει τα γραφεία του Τμήματόςτου. 
Εισηγείται τα θέματα της αρμοδιότητάς του στους αμέσους προϊσταμέ¬ 
νους του. 

Παραλαμβάνει από τον Διευθυντή την αλληλογραφία του τμήματος 
του και στη συνέχεια την διανέμει στα οικεία γραφεία για ενέργεια. 

Μεριμνά και είναι υπεύθυνος για την σύννομη, ορθή και ταχεία διεκ¬ 
περαίωση των υποθέσεων αρμοδιότητάς του. 

ΓΡΑΦΕΙΟ ΠΡΟΣΩΠΙΚΟΥ 

Φροντίζει για την τήρηση της ισχύουσας κάθε φορά νομοθεσίας σχε¬ 
τικά με την υπηρεσιακή και συνταξιοδοτική κατάσταση των τακτικών 
υπαλλήλων. 

Φροντίζει για την διεξαγωγή όλων εκείνων των διαδικασιών που εί¬ 
ναι απαραίτητες για την πρόσληψη προσωπικού, απολύσεις, παραιτή¬ 


σεις, τοποθετήσεις, μετακινήσεις, αποσπάσεις, μετατάξεις, χορήγησης 
μισθολογικών κλιμακίων, χρονοεπιδομάτων, αδειών, πειθαρχικές υπο¬ 
θέσεις. 

Τηρεί τα μητρώα και τους ατομικούς φακέλλους του προσωπικού και 
φροντίζει για την συνεχή παρακολούθηση και ενημέρωσή τους." 

Εκδίδει τα πιστοποιητικά υπηρεσιακών μεταβολών, μελετά και ειση- 
γείται αρμόδια θέματα που τους αφορούν και διεξάγει την σχετική αληλ- 
λογραφία. 

Μεριμνά για την τήρηση κατά νόμο της διαδικασίας συνταξιοδοτή- 
σεως των αποχωρούντων Τακτικών Υπαλλήλων και την παροχή σ’ αυ¬ 
τούς βοηθήματος ΤΑΔΚΥ. 

Ενεργεί για την προώθηση αποστελλόμενης (αλληλογραφίας για την 
πληροφόρηση και την μετοβολή της συνταξιοδοτικής κατάστασης των. 

Φροντίζει για την τήρηση της απαιτούμενης διαδικασίας για την 
πρόσληψη του προσωπικού με σχέση εργασίας ιδιωτικού δικαίου, για 
τις απολύσεις, αποχωρήσεις, παραιτήσεις, αποσπάσεις, μετακινήσεις, 
μετατάξεις, πειθαρχικές αποφάσεις, άδειες κ.λπ. 

Τηρεί το μητρώο και τους ατομικούς φακέλλους τους παρακολουθεί 
και τους ενημερώνει συνέχώς. 

Εισηγείται στα αρμόδια όργανα για θέματα που αφορούν το προσω¬ 
πικό αυτό και διεξάγει την σχετική αλληλογραφία. 

ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΟΥ - ΔΗΜΑΡΧΙΑΚΗΣ ΕΠΙ¬ 
ΤΡΟΠΗΣ 

Κοινοποιεί την ημερήσια διάταξη των συνεδριάσεων του Δημοτικού 
Συμβουλίου που καταρτίζει ο Πρόεδρος του Δημοτικού Συμβουλίου 
κατά την ισχύουσα νομοθεσία, στα μέλη του οργάνου του Δημοτικού 
Συμβουλίου και επιμελείται για την προετοιμασία των σχετικών αποφά¬ 
σεων. 

Τηρεί τα πρακτικά των συνεδριάσεων, αρχείο αποφάσεων και μερι¬ 
μνά για την επικύρωση των πρακτικών και την έγκαιρη προώθηση των 
σχετικών αποφάσεων για έγκριση, για την παρακολούθηση της πορείας 
των αποφάσεων κ.λπ. στη αρμόδια Δημόσια Αρχή και σε συνέχεια στις 
αρμόδιες υπηρεσίες για εκτέλεση. 

Παρακολουθεί τις υποθέσεις που παραπέμφθηκαν στις Επιτροπές για 
πληρέστερη μελέτη και μεριμνά για την έγκαιρη εισαγωγή τους στο Δη¬ 
μοτικό Συμβούλιο για λήψη απόφασης. 

Κοινοποιεί την ημερήσια διάταξη των συνεδριάσεων της Δημαρχια¬ 
κής Επιτροπής που καταρτίζει ο Πρόεδρος της Δημαρχιακής Επιτροπής 
κατά την ισχύουσα νομοθεσία στα μέλή του οργάνου της Δημαρχιακής 
Επιτροπής και επιμελείται για την προετοιμασία των σχετικών αποφά¬ 
σεων, τηρεί τα πρακτικά των συνεδριάσεων, αρχείο αποφάσεων και με¬ 
ριμνά για την επικύρωση των πρακτικών και την έγκαιρη προώθηση 
των σχετικών αποφάσεων για έγκριση και την παρακολούθηση της πο¬ 
ρείας των αποφάσεων κ.λπ. αρμόδια Δημόσια Αρχή και σε συνέχεια στις 
αρμόδιες υπηρεσίες για εκτέλεση. 

Παρακολουθεί τις υποθέσεις που παραπέμφθηκαν στις Επιτροπές για 
πληρέστερη μελέτη και μεριμνά για την έγκαιρη εισαγωγή τους στη Δη¬ 
μαρχιακή Επιτροπή για λήψη απόφασης. 

ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ ΑΡΧΕΙΟΥ 

Επιμελείται της πρωτοκόλλησης, ευρετηρίασης και συσχέτισης των 
εισερχομένων και εξερχομένων εγγράφων καθώς και την τήρηση των 
πρωτότυπων στο αρχείο και στη συνέχεια παραδίδει με τα σχετικά βι¬ 
βλία την αλληλογραφία στις οικείες υπηρεσίες. 

Διεκπεραιώνει την εισερχομένη και εξερχομένη αλληλογραφία και 
την επικύρωση των αντιγράφων τους. 

Φυλάει την σφραγίδα του Δήμου και σφραγίζει μ’ αυτή όλα τα έγ¬ 
γραφα. 

Είναι υπεύθυνο για την φύλαξη και ασφάλιση των αρχείων του Δήμου 
και φροντίζει για την καλή τους δατήρηση. 

Τηρεί το Γ ενικό Αρχείο του Δήμου και κάνει προτάσεις για την εκκα¬ 
θάριση των κρινόμενων ως αχρήστων. 

Ταξινομεί τα σχέδια των εγγράφων που πρέπει να αρχειοθετηθούν 
και τα τοποθετεί στους σχετικούς φακέλλους και στις σχετικές θυρίδες 
με τάξη ώστε αν αναζητηθούν να είναι εύκολο να βρεθούν. 
ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

Ασχολείται με τον έλεγχο της τήρησης της καθαριότητος της πόλης 
της Γλυφάδας όπως αυτή καθορίζεται από τις ισχύουσες διατάξεις και 
από τις εκάστοτε εκδιδόμενες αποφάσεις του Δημοτικού Συμβου¬ 
λίου. 

Ο έλεγχος της καθαριότητας εκτείνεται σε όλους τους δημόσιους, δη¬ 
μοτικούς και κοινόχρηστους χώρους και σε τόπους αγοράς. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Φροντίζει για τον εξοπλισμό του με τα απαραίτητα τεχνικά μέσα για τον 
έλεγχο της κάθε μορφής ρύπανσης του περιβάλλοντος. 

Ενημερώνει τους δημότες για τούτο και προτείνει μέτρα για την πρό¬ 
ληψη και καταστολή των αιτιών που προκαλούν τη μόλυνση. 

Ελέγχει το υδάτινο δυναμικό ως προς το αν τηρεί τους όρους υγιεινής 
και προτείνει μέτρα αποφυγής δημιουργίας εστιών μόλυνσης για την 
δημόσια υγεία. 

Χρησιμοποιεί κάθε νόμιμο μέσο για την συμμόρφωση των παραβα¬ 
τών. . 

Ασχολείται με την τήρηση των διατάξεων του Κώδικα Οδικής Κυ¬ 
κλοφορίας μέσα στη πόλη της Γλυφάδας, όπως και με την τήρηση ειδι¬ 
κών αστυνομικών διατάξεων που αφορούν την κυκλοφορία και στάθ¬ 
μευση των οχημάτων και επιβάλει τις νόμιμες κυρώσεις στους παραβά¬ 
τες. 

Ο έλεγχος για την στάθμευση των πάσης φύσεως οχημάτων εκτείνε¬ 
ται τόσο στους χώρους ελεγχόμενης (με παρκόμετρα) στάθμευσης (εφ’ 
όσον υπάρχουν) όσο και σε χώρους εκτός αυτών. 

Για την άσκηση των αρμοδιοτήτων αυτών εφαρμόζονται οι εκάστοτε 
ισχύουσες διατάξεις. 

Ελέγχει την τήρηση των όρων οικοδομήσεως και της χρήσης με τα 
οικοδομικά υλικά των κοινόχρηστων χώρων και την ασφάλεια των ανε- 
γειρομένων οικοδομών και υποδεικνύει στις αρμόδιες υπηρεσίες την κα¬ 
τεδάφιση επικινδύνων κτιρίων. 

Ελέγχει και επιβάλει κυρώσεις σε κάθε παραβάτη. 

Για τον έλεγχο της οικοδόμησης το προσωπικό της ειδικής υπηρε¬ 
σίας δικαιούται να εισέρχεται σε αυλές, σε ανεγειρόμενες οικοδομές και 
πάσης φύσεως κτίσματα, σύμφωνα με τις εκάστοτε ισχύουσες διατάξεις 
και να ελέγχει τις άδειες οικοδόμησης και κάθε σχετική άδεια. 

Ασχολείται με τον έλεγχο της αποχέτευσης γενικά, δηλαδή τις παρά¬ 
νομες συνδέσεις ακινήτων με υδροφόρους αγωγούς ή αγωγούς των 
ακαθάρτων ή βρόχινων νερών καθώς και τις παράνομες επεκτάσεις των 
αγωγών αυτών. 

Ελέγχει και παρεμποδίζει την επιχωμάτωση ή δόμηση της φυσικής 
ροής των χειμάρων, τον έλεγχο των νερών που χύνονται στους χειμά- 
ρους και ποταμούς για να μην περιέχουν λύματα βιοτεχνιών, βιομηχα¬ 
νιών, επιχειρήσεων ή οικιών. 

Για τον έλεγχο αυτό το προσωπικό της Ειδικής Υπηρεσίας δικαιούται 
να εισέρχεται σε αυλές και οικήματα πάσης φύσεως σύμφωνα με τις 
ισχύουσες διατάξεις. 

Ασχολείται με τον έλεγχο για την μόλυνση του περιβάλλοντος και 
εκτείνεται σε κάθε πηγή και αιτία παροδική ή μόνιμη που προκαλεί ρύ¬ 
πανση ή μόλυνση στο φυσικό περιβάλλον. 

Στον έλεγχο υπόκεινται και οι εστίες καύσεως πάσης φύσεως κτιριών 
ως και η ηχορύπανση. 

Ο έλεγχος για την μόλυνση του περιβάλλοντος περιλαμβάνει και την 
ρύπανση από οσμές, από εγκατάλειψη στερεών αντικειμένων ή υπολειμ¬ 
μάτων σε Δημόσιους και ιδιωτικούς χώρους που δημιουργούνται από 
κάθε είδους δραστηριότητα. 

Ασχολείται με τον έλεγχο της δόμησης και κα/. ής εμφάνισης τάφων 
οικογενειακών και τριετούς χρήσης από τους διάφορους εργολήπτες 
σύμφωνα με τα προβλεπόμενα από τον εκάστοτε ισχύοντα κανονισμό νε¬ 
κροταφείου καθώς και της καθαριότητας του Ιερού Ναού, του Οστεοφυ- 
λακείου και όλων των κοινόχρηστων χώρων του. 

ΓΡΑΦΕΙΟ ΓΕΝΙΚΗΣ ΠΛΗΡΟΦΟΡΗΣΗΣ 

Φροντίζει για την συλλογή όλων των στατιστικών που αφορούν το 
Δήμο και τα νομικά του πρώσωπα που έχουν καταρτίσει τα αρμόδια 
γραφεία και τμήματα. 

Περέχει στις υπηρεσίες του Δήμου κάθε ζητούμενη πληροφορία σχε¬ 
τικά μα τα στατιστικά δεδομένα. 

Τηρεί Μητρώο των προσώπων που διετέλεσαν ή διατελούν Δήμαρ¬ 
χοι, πρόεδροι Δημοτικού Συμβουλίου, μέλη Δημοτικού Συμβουλίου και 
Επιτροπών, μέλη Διοικητικών Συμβουλίων και Συνοικιακών, μέλη των 
Δ.Σ. των Νομικών Προσώπων του Δήμου, μέλη των μαζικών φορέων. 


Συλλέγει και καταγράφει κάθε χρήσιμη πληροφορία που αφορά το 
Δήμο, τά συμφέροντά του και την διευκόλυνση του έργου του και διοχε¬ 
τεύει την πληροφόρηση στις Υπηρεσίες του Δήμου και σε κάθε ενδιαφε¬ 
ρόμενο πολίτη που τις αφορά. 

Μεριμνά για την έγκαιρη παραλαβή της Εφημερίδας της Κυβέρνη¬ 
σης και για την ευρετηρίαση των σχετικών με τα Δημοτικά Θέματα 
κ.λπ. διατάξεων και τηρεί αρχείο κωδικοποιημένων εγκυκλίων του 
Υπουργείου Εσωτερικών σε συνεργασία με την Διεύθυνση των Διοικητι¬ 
κών Υπηρεσιών. · 


ΓΡΑΦΕΙΟ ΕΠΙΚΟΙΝΩΝΙΑΣ ΚΑΙ ΠΛΗΡΟΦΟΡΗΣΗΣ ΤΟΥ ΠΟ¬ 
ΛΙΤΗ 

\ 

Ενημερώνει τους πολίτες για τα δικαιώματά τους και τις ενέργειες 
που απαιτούνται για την διεκπεραίωση των υποθέσεών τους και τους 
εφοδιάζουν με τα απαραίτητα πληροφοριακά στοιχεία και διαθέσιμα 
έντυπα. 

Κατευθύνει τους πολίτες στη διεκπεραίωση των υποθέσεών τους, 
τους συμβουλεύει για την καλύτερη αντιμετώπιση των προβλημάτων 
τους και τους ενημερώνει για την πορεία τους. 

Κετευθύνει και οργανώνει την επικοινωνία των πολιτών με τις υπη¬ 
ρεσίες (Διευθύνσεις, Τμήματα και Γραφεία) του Δήμου. 

Δέχεται υποδείξεις και προτάσεις για αλλαγές που συμβάλλουν στη 
βελτίωση της λειτουργίας του Δήμου και στη λήψη μέτρων που τους 
αφορούν αποσκοπούντες έτσι με τις ρυθμίσεις αυτές στην ενεργοποίηση 
του πολίτη μέσα και από αυτή την διαδικασία δίνοντάς του τη δυνατό¬ 
τητα να μετέχει με τις δικές τους ιδέες, προτάσεις και την δημιουργική 
του φαντασία στο κοινωνικό γίγνεσθαι και στη γενικότερη προσπάθεια 
σχεδιασμού για την ανάπτυξη. 

Ενημερώνει με τα μέσα μαζικής ενημέρωσης και κάθε άλλο πρό¬ 
σφορο μέσο τους πολίτες για τα μέτρα αποφασίζονται κάθε φορά. 

ΓΡΑΦΕΙΟ ΣΥΝΟΙΚΙΑΚΩΝ ΣΥΜΒΟΥΛΙΩΝ 

Ασχολείται με την ιεράρχηση και προώθηση προβλημάτων και θε¬ 
μάτων των Συνοικιακών Συμβουλίων. 

ΓΡΑΦΕΙΟ ΚΛΗΤΗΡΩΝ - ΘΥΡΩΡΩΝ - ΦΥΛΑΚΩΝ ΕΡΓΑ¬ 
ΤΩΝ 

. ( Οι κλητήρες οφείλουν να μεταφέρουν την αλληλογραφία του Δήμου 
από και προς το Ταχυδρομείο, διανέμουν στις υπηρεσίες του Δήμου και 
γενικά ενεργούν κάθε υπηρεσία εσωτερική ή εξωτερική που τους ανατί¬ 
θεται και που αρμόζει στα καθήκοντά τους. 

Δεν αποχωρούν απο την Υπηρεσία πριν ελέγξουν και διαπιστώσουν 
ότι έχουν κλεισθεί τα γραφεία και τα παράθυρα, ότι έχουν απελευθερω¬ 
θεί οι πρίζες και ότι όλα γενικών· έχουν καλώς. 

Οι φύλακες εργάτες ασχολούνται με την φύλαξή των περιουσιακών 
στοιχείων του Δήμου και συγκεκριμένα Δημοτικών καταστημάτων, Δη¬ 
μοτικού Σταθμού Αυτοκινήτων, Παιδικών Χαρών και της Μαρίνας του 
Δήμου κ.λπ. και κάθε εργασία σχετικής με την ειδικότητά τους. 

Ειδικότερα αποσχολούμενοι στη Μαρίνα Γλυφάδας φύλακες έχουν τα 
πιο κάτω καθήκοντα: 

Οι φύλακες των Μαρινών πρέπει να ελέγχουν τον τρόπο πρόσδεσής 
των σκαφών καθώς και άλλες ενέργειες των ιδιοκτητών που έρχονται σε 
αντίθεση με τον κανονισμό λειτουργίας. 

Έχουν δε το δικαίωμα να υποδεικνύουν στους ιδιοκτήτες τον καλύ¬ 
τερο τρόπο πρόσθεσης για την ασφάλεια του σκάφους του. Σε αντίθετη 
περίπτωση είναι υποχρεωμένοι να το αναφέρουν στο γραφείο Διαχείρι¬ 
σης Μαρινών. 

Να απαγορεύουν την κατά βούληση αγκυροβόληση ή πρυμνοδέτηση 
ή πλαγιοδέτηση παντός σκάφους ως και την κατάληψη θέσης μέσα στην 
Μαρίνα εκτός από εκείνη που υποδεικνύεται από το γραφείο Διαχείρισης 
Μαρινών. 

Να απαγορεύουν την ανέλκυση οποιουδήποτε σκάφους και τον καθα¬ 
ρισμό του στο χώρο των Μαρικών καθώς και την καθέλκυση σκάφους 
χωρίς την άδεια του γραφείου Μαρινών και της Λιμενικής Αρχής. 

Να μην επιτρέπουν την παραμονή στα κρηπιδώματα ή και σε άλλους 
παραλιακούς χώρους των φορτηγών ή επιβατικών αυτοκινήτων πέρα 
του απολύτως αναγκαίου χρόνου για την αποβίβαση ή επιβίβαση επι¬ 
βατών ή φορτοεκφόρτωση εφοδίων ή αποσκευών. 

Να φροντίζουν για την καθαριότητα γενικά στις Μαρίνες και να μην 
επιτρέπουν στους ιδιοκτήτες των σκαφών τη ρίψη (αντικειμένων που εί¬ 
ναι δυνατό να προκαλέσουν ρύπανση στη θάλασσα, στα κρηπιδώματα, 
στις προβλήτες ή σε οποιοδήποτε άλλο χώρο. 

Να απαγορεύουν την εγκατάλειψη διαφόρων ειδών εξοπλισμού σκα¬ 
φών (εργαλεία, βοηθητικές λέμβους, ελαστικούς σωλήνες καλώδια, 
ιστούς, αγκυροβόλια) στους χώρους των Μαρινών. 

Μεριμνούν μέσω των αρμοδίων Λιμενικών Αρχών ώστε να μην δια- 
ταράσαεται η ησυχία των επιβατών στα σκάφη που είναι ελλιμενισμένα 
στη Μαρίνα. ' 

Να συνιστούν στους κατόχους κατοικίδιων ζώων να τα προσέχουν 
για να μην δημιουργούνται προβλήματα. 

Να ελέγχουν κάθε ξένο ή ύποπτο άτομα που περιφέρεται στον χώρο 
του λιμανιού και να ειδοποιούν την Λιμενική Αρχή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Να απαγορεύουν την προσέγγιση ξένων σκαφών χωρίς προηγούμενη 
έγκριση της αρμόδιας υπηρεσίας του Δήμου, εκτός από περιπτώσεις θα¬ 
λασσοταραχής ή βλάβης αναφέροντας τότε τους λόγους και τα στοιχεία 
του ιδιοκτήτη στο γραφείο του Δήμου, εκτός από περιπτώσεις θασαασο- 
ταραχής ή βλάβης αναφέροντας τότε τους λόγους και τα στοιχεία του 
ιδιοκτήτη στο γραφείο του Δήμου. 

Σε περίπτωση πυρκαγιάς να ειδοποιούν αμέσως την Πυροσβεστική 
Υπηρεσία και την Λιμενική Αρχή απομακρύνοντας τα γειτονικά σκάφη 
για να αποφευχθεί η μετάδοση της φωτιάς. 

Να σημειώνουν τις ημερομηνίες και τις ώρες αναχώρησης και άφιξης 
των σκαφών στο βιβλίο κίνησης που πρέπει να υπάρχει στο φυλάκιο. 

Οι φύλακες υποχρεώνονται γενικά να προσφέρουν τις υπηρεσίες τους 
σε όλους του ελλιμενιζόμενους χωρίς καμμία εξαίρεση. 

Οι φύλακες δεν θα δέχονται από τους ιδιοκτήτες την τοποθέτηση δια¬ 
φόρων αντικειμένων για φύλαξη στα φυλάκια, γιατί δεν φέρουν καμμία 
ευθύνη σε περίπτωση απώλειας. 

Οι φύλακες της νυχτερινής βάρδιας θα περιφέρονται μέσα στην προ¬ 
βλήτα του λιμανιού, θα ελέγχουν τα σκάφη και θα παρακολουθούν γε¬ 
νικά την κίνηση στην προβλήτα και θα ειδοποιούν αμέσως την Λιμενική 
Αρχή σε περίπτωση ανάγκης. 

Οι φύλακες της νυχτερινής βάρδιας είναι υποχρεωμένοι να γνωρίζουν 
ακριβώς την όλη κίνηση κατά την διάρκεια της υπηρεσίας τους, να ενη¬ 
μερώνουν τους συναδέλφους της πρωινής βάρδιας, και αυτοί με τη σειρά 
τους το γραφείο Μαρινών. 

Κατά την διάρκεια της υπηρεσίας τους οι φύλακες δεν θα πρέπει να 
απασχολούνται με οποιαδήποτε άλλη εργασία εκτός από τα καθήκοντά 
τους. · 

Κατά τά λοιπά ισχύει ο Γενικός Κανονισμός Λειτουργίας Μαρινών 
και το παράρτημα για την Μαρίνα Γλυφάδας. 

ΤΜΗΜΑ ΜΗΧΑΝΟΓΡΑΦΙΚΟΥ ΚΕΝΤΡΟΥ 

Προϊστάμενος 

Πρδσταται, επιβλέπει και κατευθύνει το γραφείο του τμήματός του. 

Εισηγείται τα θέματα της αρμοδιότητάς του στους άμεσους προϊστα¬ 
μένους του. 

Παραλαμβάνει από τον Διευθυντή την αλληλογραφία του Τμήματός 
του και στη συνέχεια· την διανέμει στο γραφείο για ενέργεια. 

Μεριμνά και είναι υπεύθυνος για τη σύννομη, ορθή και ταχεία διεκπε¬ 
ραίωση των υποθέσεων αρμοδιότητάς του. 

ΓΡΑΦΕΙΟ ΜΗΧΑΝΟΓΡΑΦΗΣΗΣ - ΜΗΧΑΝΟΡΓΑΝΩΣΗΣ 

Το Γραφείο Μηχανογράφησης - Μηχανοργάνωσης θα έχει σκοπό την 
απλοποίηση των εργασιών, μείωση του κόστους λειτουργίας, αύξηση 
της παραγωγικότητας του προσωπικού, κατάργηση της χειρογραφικής 
εργασίας. 

Με την οργάνωση και λειτουργία του Μηχανογραφικού Κέντρου του 
Δήμου με στόχο την ένταξη σ’ αυτό όλων των υπηρεσιών, νομικών προ¬ 
σώπων, ιδρυμάτων και επιχειρήσεών του. 

Με την τροποποίηση και ενημέρωση του αρχείου του Δημοτολογίου 
και την έκδοση πιστοποιητικών για πολλές χρήσεις. 

Με την εκτύπωση ειδοποιήσεων προς τους φορολογούμενους και την 
μηχανογράφηση των φορολογικών καταλόγων καθώς και την εκτύ¬ 
πωση των μισθοδοτικών καταστάσεων του μόνιμου και του ημερομί¬ 
σθιου προσωπικού του Δήμου, καταστάσεις κρατήσεων για τα Ταμεία, 
Βεβαιώσεων Εφορίας και συγκεντρωτικών καταστάσεων κίνησης εσό¬ 
δων και εξόδων προϋπολογισμού του Δήμου με όλα τα μισθολογικά, 
ασφαλιστικά και φορολογικά στοιχεία τους. 

Με την έκδοση στοιχείων σχετικά με τις εισπράξεις, μειώσεις κ.λ.π. 

Τέλος με κάθε εργασία η οποία μπορεί να μηχανογραφηθεί 
ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

Προϊστάμενος 

Προΐσταται των Υπηρεσιών Δημοτικής Κατάστασης και ελέγχει τη 
σωστή λειτουργία των τμημάτων και γραφείων τους. 

Παραλαμβάνει από το γενικό πρωτόκολλο την αλληλογραφία των 
Υπηρεσιών που προΐσταται και τη μοιράζει στα αντίστοιχα γραφεία. 

Ελέγχει και υπογράφει όλα τα έγγραφα που συντάσσονται από τα 
τμήματα της Υπηρεσίας του και είναι συνυπεύθυνος ποινικά και πειθαρ¬ 
χικά για την πληρότητα του περιεχομένου τους και για κάθε δόλια πα¬ 
ροχή ανακριβών στοιχείων με τον υπάλληλο που το συνέταξε. 

Παρακολουθεί τη νομοθεσία και νομολγία που αφορά τη Δημοτική 
Κατάσταση και φροντίζει για την πιστή εφαρμογή τους και την τήρηση 
αρχείου σχετικών συγγραμμάτων προς ενημέρωση των αντιστοίχων 
γραφείων και τμημάτων. 


Μελετά και κάνει προτάσεις προς τους προϊσταμένους των Διοικητι¬ 
κών Υπηρεσιών σχετικά με την καλύτερη οργάνωση των γραφείων και 
τμημάτων τους. 

Μεριμνά για την άμεση και γρήγορη εξυπηρέτηση των πολιτών από 
τα τμήματα και γραφεία της υπηρεσίας του και γενικά ασχολείται με τα 
δύσκολα θέματα που αφορούν τη δημοτική τους κατάσταση. 

ΓΡΑΦΕΙΑ ΔΗΜΟΤΟΛΟΓΙΟΥ - ΕΚΔΟΣΕΙΣ ΠΙΣΤΟΠΟΙΗΤΙ¬ 
ΚΩΝ. 

Φροντίζει για τη σύνταξη Δημοτολογίων και για την ανελλιπή τή¬ 
ρησή τους. 

Μεριμνά για τις επερχόμενες μεταβολές τους και την έγκρισή τους 
από την αρμόδια διοικητική αρχή και την επιμέλή ενημέρωση του Δη¬ 
μοτολογίου (διαγραφές λόγω θανάτου, διορθώσεις ηλικιών γυναικών, 
αλλαγή στοιχείων λόγω σύνταξης, συμπλήρση στοιχείων που λείπουν, 
έγγραφή αδήλωτων, εξώγαμων κ.λπ.). 

Μεριμνά για τη σύνταξη βιβλίων πληθυσμού. 

Μεριμνά για την κατάρτιση βιβλίων Μητρώου Θηλέων. 

Μεριμνά για την κατάρτιση Μητρώου Δημοτολογίου. 

Φροντίζει για τις εγγραφές δημοτών λόγων απόκτησης της Ελληνι¬ 
κής Ιθαγένειας καθώς και για τις διαγραφές τους λόγω απώλειας. 

Τηρεί, συμπληρώνει και φυλάσσει τους φακέλλους των οικογενειών 
που είναι γραμμένες στα δημοτολόγια. 

Διεξάγει κάθε σχετική αλληλογραφία με τους άλλους Δήμους για τη 
μεταδημότευση από άλλους Δήμους και την διαγραφή των μεταδημο- 
τευόντων δημοτών. 

Επιμελείται της έκδοσης πιστοποιητικών ιθαγένειας για κάθε χρήση. 

Επιμελείται της έκδοσης πιστοποιητικού οικογενειακής και περιου¬ 
σιακής κατάστασης, ταυτοπροσωπίας, κληρονομικών υποθέσεων κ.λπ. 

Επιμελείται της έκδοσης πιστοποιητικών απορίας δημοτών για τις 
προβλεπόμενες από το άρθρο 196 του Κ.Π.Δ. 

Επιμελείται της έκδοσης πιστοποιητικών ειδικού τύπου για τις περι¬ 
πτώσεις μεταφοράς δημοτών από το Μητρώο Αρρένων σε Μητρώο. 

Φροντίζει για τη λεξικογράφηση και ευρετηρίαση καρτελλών εγγρα¬ 
φής στα Νέα Δημοτολόγια. 

Φροντίζει για την έκδοση πιστοποιητικών κυριότητας των απογρα- 
φομένων υποζυγίων και οχημάτων. 

ΓΡΑΦΕΙΟ ΜΗΤΡΩΩΝ - ΣΤΡΑΤΟΛΟΓΙΑΣ 

Χειρίζεται τα θέματα που σχετίζονται με την εγγραφή στα Μητρώα 
των αρρένων κατοίκων ή δημοτών καθώς και με τη στρατολογική τους 
κατάσταση. 

Συντάσσει το ετήσιο μητρώο Αρρένων και το λεξικογραφικό τους ευ¬ 
ρετήριο. 

Διενεργεί τις εγγραφές αδήλωτων αλλοδαπών που αποκτούν την Ελ¬ 
ληνική Ιθαγένειας κ.λπ. τις διορθώσεις στοιχείων προσωπικής κατά¬ 
στασης κ.λπ. 

Κάνει όλη την αλληλογραφία που είναι σχετική με το Μητρώο Αρρέ¬ 
νων. 

Συντάσσει τους ετήσιους στρατολογικούς πίνακες και φροντίζει για τη 
δημοσίευση ή επίδοση κάθε εγγράφου στρατολογικής φύσης παρακο¬ 
λουθώντας συγχρόνως τις εργασίες των περιοδευόντων στρατολογικών 
συμβουλίων. 

Τηρεί τα βιβλία των επιτάξιμων, υποβάλει τα δικαιολογητικά στα 
Στρατιωτικά Δικαστήρια και επιτροπές για τις αποζημιώσεις και παρί- 
σταται στις επιτάξεις και λύσεις τους. 

Μεριμνά για την αρχιοθέτηση και βιβλιοδέτηση διαταγών Νομαρ¬ 
χίας επί εγγράφων και γενικών μεταβολών στα ετήσια Μητρώα. 

Τηρεί τά μητρώα, απογραφικά δελτία και τους φακέλλους των απο- 
γραφομένων υποζυγίων και οχημάτων και παρακολουθεί τις επερχόμε¬ 
νες εκάστοτε μεταβολές στους κατόχους τους. 

ΓΡΑΦΕΙΟ ΕΚΛΟΓΙΚΩΝ ΘΕΜΑΤΩΝ 

Προλαμβάνει αιτήσεις εγγραφής ή μετάγραφής των ενδιαφερομένων 
για τη σύνταξη των εκλογικών καταλόγων του Δήμου και την έκδοση 
εκλογικών βιβλιαρίων. 

Ασχολείται με την έκδοση πιστοποιητικών εκλογικής χρήσης. 

Ασχολείται με τα καθήκοντα που του ανατίθενται από την ισχύουσα 
νομοθεσία για τη διεξαγωγή εκλογών, τις αναθεωρήσεις ή ανασυντάξεις 
των εκλογικών καταλόγων. 

ΓΡΑΦΕΙΟ ΛΗΞΙΑΡΧΕΙΟΥ - ΠΟΛΙΤΙΚΩΝ ΓΑΜΩΝ 

Εκτελεί τα καθήκοντα του Δημάρχου που απορρέουν από την νομοθε¬ 
σία περί Ληξιαρχείου. 

Συντάσσει και υπογράφει τις ληξιαρχικές πράξεις γεννήσεως, βαπτί- 
σεων, γάμων, θανάτων κ.λπ. 

Τηρεί τη σφραγίδα του Ληξιαρχείου καθώς και τα κύρια και βοηθη¬ 
τικά ληξιαρχικά βιβλία, τους φακέλλους και υποφακέλους των δηλου- 
μένων ληξιαρχικών γεγονότων, δικαστικών αποφάσεων και εκθέσεων 
επιθεωρήσεων ληξιαρχείου. 

Παραλαμβάνει την αλληλογραφία που αφορά το Ληξιαρχείο και με¬ 
ριμνά για'τη γρήγορη ενέργειά της. 

Συγεντρώνει και στέλνει έγκαιρα στοιχεία για τα αίτια της θνησιμό¬ 
τητας και για τη φυσική κίνηση του πληθυσμού στη Στατιστική Υπηρε¬ 
σία, στη Νομαρχία και τις υπόλοιπες αρμόδιες Υπηρεσίες. 

Στέλνει στις διάφορες αρχές αντίγραφα ή αποσπάσματα ληξιαρχικών 
πράξεων σύμφωνα με το Νόμο. 

Παραλαμβάνει τα δικαιολογικά, συντάσσει, γνωστοποιεί και εκδίδει 
άδειες γάμου. 

Επιμελείται της τήρησης της σχετικής νομοθεσίας που αναφέρεται 
στο Πολιτικό Γάμο. 

Ενημερώνει τα σχετικά βιβία προτεραιότητας και δήλωσης Τέλεσης 
Πολιτικών Γάμων. 

Γενικά μεριμνά για την οργάνωση της Τέλεσης Πολιτικών Γάμων. 

ΤΜΗΜΑ ΠΑΙΔΕΙΑΣ ΚΑΙ ΠΟΛΙΤΙΣΜΟΥ 
ΠΡΟΪΣΤΑΜΕΝΟΣ 

Προϊσταται, επιβλέπει και καταυθύνει τα γραφεία του τμήματός του. 

Εισηγείται τα θέματα της αρμοδιότητος του στους αμέσως προϊστα¬ 
μένους του. 

Παραλαμβάνει από τον Διευθυντή την αλληλογραφία του τμήματός 
του και στη συνέχεια την διανέμει στα οικεία γραφεία για ενέργεια. 

Μεριμνά και είναι υπεύθυνος για τη σύνομη, ορθή και ταχεία διεκπε¬ 
ραίωση των υποθέσεων αρμοδιότητος του. 

ΓΡΑΦΕΙΟ ΠΑΙΔΕΙΑΣ 

Το Γραφείο Παιδείας αχολείται με την ιεράρχηση και προώθηση 
προβλημάτων Παιδείοις. 

Παρακολουθεί τις δραστηριότητες των σχολείων όλων των βαθμι¬ 
δών της περιοχής μας, συνεργάζεται με τους συλλόγους των εκπαιδευ¬ 
τικών, των γονέων και κηδεμόνων και με την Ένωση Συλλόγων Γο¬ 
νέων και Κηδεμόνων. 

Φροντίζει για τη σύσταση σε συνεργασία με την Διοίκηση της Δημοτι¬ 
κής Επιτροπής Παιδείας των Δημοτικών Σχολικών Επιτροπών και πα¬ 
ρακολουθεί τις δραστηριότητες τους. 

Ασκεί καθήκοντα γραμματείας της Δημοτικής Επιτροπής Παιδείας 
και σε συνεργασία με τα αρμόδια γραφεία Τεχνικής Υπηρεσίας του Δή¬ 
μου ιεραρχεί της επισκευαστικές ανάγκες των σχολείων και συγκεντρώ¬ 
νει τα στοιχεία που χρειάζονται για τη μελέτη των μελλοντικών ανα¬ 
γκών επισκευής και συντήρησης των σχολικών μονάδων. 

ΓΡΑΦΕΙΟ ΑΘΛΗΤΙΣΜΟΥ - ΠΟΛΙΤΙΣΜΟΥ 

Φροντίζει για την ίδρυση, καλή οργάνωση και λειτουργία πολιτιστι¬ 
κών και πνευματικών κέντρων, όπως βιλιοθήκες, μουσεία, πινακοθή¬ 
κες, φιλαρμονικές, θέατρα κ.λπ. 

Μεριμνά για την υλοποίηση των πολιτιστικών προγραμμάτων του 
Δήμου και την σχετική με το αντικείμενο φορέων. 

Φροντίζει για την ίδρυση, καλή οργάνωση και λειτουργία κέτρων δι¬ 
δασκαλίας μουσικής, χορού, ζωγραφικής, σχολών γονέων, σχολών λαϊ¬ 
κής τέχνης και επαγγελματικού προσανατολισμού. 

Είναι υπεύθυνο για τις αθλητικές δραστηριότητες που αναπτύσει ο 
Δήμος. 

Συνεργάζεται με τους αθλητικούς φορείς για την πρόοδο του.αθλητι- 
σμού στον Χώρο. 

Μεριμνά για την καλή οργάνωση και λειτουργία των Γυμναστηρίων, 
αθλητικών χώρων και αθλητικών εκδηλώσεων του Δήμου μας. 

ΓΡΑΦΕΙΟ ΚΟΙΝΩΝΙΚΗΣ ΜΕΡΙΜΝΑΣ 

Εκτελεί κάθε υπηρεσία σχετικά με την άσκηση Δημοτικής Πρόνοιας 
και Αντίληψης. 

Μεριμνά για την ίδρυση, καλή οργάνωση και λειτουργία παιδικών 
βρεφονηπιακών σταθμών και άλλων νομικών προσώπων για την πα¬ 
ροχή κοινωνικών υπηρεσιών, όπως κέντρα ψυχαγωγίας και αναψυχής, 
για τους ηλικιωμένους, βρεφοκομεία, ορφανοτροφεία, γηροκομεία, κέ¬ 
ντρα ανοικτής περίθαλψης ηλικιωμένων και να φροντίζει για τη λειτουρ¬ 
γία τους. 

Μεριμνά για την ίδρυση και λειτουργία Κέντρου Παροχής Πρώτων 


Βοηθειών σε απόρους, ανασφάλιστους και γενικά άτομα που έχουν 
έντονη ανάγκη Κοινωνικής Προστασίας. 

Μεριμνά για την ίδρυση και λειτουργία Συμβουλευτικών Σταθμών, 
Οικογενειακού Προγραμματισμού και Μητρότητας. 

Μεριμνά για τη δημιουργία Δημοτικής Κατασκήνωσης και για τη 
σωστή οργάνωση και λειτουργία της. 

ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ ΤΟΥ ΔΗΜΟΥ - 

Φροντίζει για την συγκέντρωση των σχετικών με τη σύσταση Δημοτι¬ 
κών Νομικών Προσώπων νόμων, εγκυκλίων και διαταγών. 

Φροντίζει για κάθε εργασία που αφορά εποπτεία του Δήμου στα Νο¬ 
μικά Πρόσωπα, συγκεντρώνει τα στοχεία των δραστηριοτήτων τους και 
εισηγείται για την διεκπεραίωση θεμάτων στα οποία έχει αρμοδιότητα ο 
Δήμος. 

Συνεργάζεται με τις υπηρεσίες των Νομικών Προσώπων για την ορ¬ 
γάνωση και επιτυχία εκδηλώσεων γενικότερου ενδιαφέροντος. 

Παρακολουθεί και φροντίζει την εισαγωγή στο Δημοτικό Συμβούλιο 
των εισηγήσεων των Νομικών Προσώπων που απαιτούν ιδιαίτερους 
χειρισμούς (τεχνικούς - νομικούς) και διαβιβάζει εισηγήσεις στα αρμό¬ 
δια τμήματα. 

Γ ενικά κάνει όλες τις απαραίτητες ενέργειες για τη σύσταση και ορ¬ 
γάνωση νέων νομικών προσώπων. 

ΔΙΕΥΘΥΝΣΗ ΟΙΚΟΝΟΜΙΚΟΥ 
ΔΙΕΥΘΥΝΤΗΣ 

Προϊσταται της Διεύθυνσης Διοικητικού και παρακολουθεί και ελέγ¬ 
χει στη σωστή λειτουργία όλων των τμημάτων και γραφείων τους. 

Παραλαμβάνει από το γενικό πρωτόκολλο την αλληλογραφία της 
Υπηρεσίας που προϊσταται και τη μοιράζει στα αντίστοιχα τμήματα για 
ενέργεια. 

Ελέγχει και θεωρεί όλα τα έγγραφα που συντάσσονται από τα τμή¬ 
ματα της Υπηρεσίας του πριν δοθούν για υπογραφή στο Δήμαρχο για τη 
νομιμότητα και πληρότητα του περιεχομένου τους. 

Ασχολείται με την επεξεργασία εσόδων - εξόδων του Δήμου και των 
αντιστοίχων εκθέσεων και μεριμνά για τη ψήφισή του σε συνεργασία με 
το Δήμαρχο και τις αρμόδιες υπηρεσίες. 

Παρακολουθεί τους νόμους, διατάγματα, αποφάσεις και εγκυκλίους 
που αφορούν τα οικονομικά του Δήμου σε συνεργασία με το Γραφείο Νο¬ 
μικού Συμβούλου, Γενικής Πληροφορικής κ.λπ. και γενικά φροντίζει 
για την κατάρτιση, βαθμιαία συμπλήρωση και διαφύλαξη του από Οικο¬ 
νομικά συγγράμματα και Οικονομικά Περιοδικά Αρχείου προς ενημέ¬ 
ρωση των αντίστοιχων γραφείων και τμημάτων. 

Μελετά και κάνει προτάσεις σχετικά με την καλύτερη οργάνωση των 
Οικονομικών Υπηρεσιών. 

Παρακολουθεί και εποπτεύει τη πορεία εκτέλεσης του Προϋπολογι¬ 
σμού και εισηγείται την αναμόρφωσή του καί ελέγχει τους απολογιστι¬ 
κούς πίνακες που έχουν καταρτισθεί από τις αρμόδιες ταμιακές υπηρε¬ 
σίες σε συνεργασία με τον προϊστάμενο του σχετικού τμήματος. 

Μελετά και εισηγείται μέτρα για τη βελτίωση του προϋπολογισμού 
του Δήμου και τη μεγαλύτερη απόδοση των δημοτικών προσόδων ή τη 
συγκράτηση των δαπανών. 

Φροντίζει για την έγκαιρη βελτίωση και είσπραξη των εσόδων του 
Δήμου, αναπτύσει τη φορολογική προσπάθεια του Δήμου, μελετά όλες 
τις οικονομικές συμβάσεις και εκδίδει καταλογιστικές αποφάσεις για τα 
παρουσιαζόμενα διαχειριστικά ελλείμματα κάι προβαίνει στη βεβαίωση 
κάθε χρέους σε συνεργασία με τον προϊστάμενο του σχετικού τμήματος. 

Μεριμνά για την σύμφωνα με τις ισχύουσες διατάξεις ενέργεια δια¬ 
γωνισμών για την εκμίσθωση, μίσθωση, αγορά, παραχώρηση χρήσης 
κλπ. ακινήτων και κινητών πραγμάτων του Δήμου. 

Σε συνεργασία με το Γραφείο Νομικού Συμβούλου, φροντίζει για την 
εμπρόθεσμη κατάρτιση και υπογραφή των μισθωτηρίων συμβάσεων και 
γενικά των συμβάσεων οικονομικής φύσεως. 

Γενικά ασχολείται με οποιοδήποτε θέμα που ανήκει στις αρμοδιότη¬ 
τες των οικονομικών υπηρεσιών σύμφωνα με τις σχετικές διατάξεις των 
νόμων και διαταγμάτων. 

ΤΜΗΜΑ ΛΟΓΙΣΤΙΚΟΥ 

Προϊστάμενος 

Προϊσταται, επιβλέπει και κατευθύνει τα γραφεία του τμήματός του. 

Εισηγείται τα θέματα αρμοδιότητος του στον άμεσο προϊστάμενό του, 
Διευθυντή Οικονομικών Υπηρεσιών. 

Παραλαμβάνει από τον Διευθυντή την αλληλογραφία του τμήματός 
του και στη συνέχεια τη διανέμει στα οικεία γραφεία για ενέργεια. 

Μεριμνά και είναι υπεύθυνος για τη σύννομη, ορθή και ταχεία διεκπε¬ 
ραίωση των υπόθεσών της αρμοδιότητός του και την τήρηση των σχετι¬ 
κών διατάξεων περί δημόσιου λογιστικού των Ο.Τ.Α. 

ΓΡΑΦΕΙΟ ΠΡΟΓΡΑΜΜΑΤΙΣΜΟΥ (Προϋπολογισμού - Απολογι¬ 
σμού). 

Επιμελείται των απαραιτήτων στοιχείων για την κατάρτιση του 
Προϋπολογισμού σε συνεργασία με τον Διευθυντή των Οικονομικών 
Υπηρεσιών, αρμόδιες υπηρεσίες; και γενικά τη Διοίκηση του Δήμου και 
καταρτίζει τις σχετικές εκθέσεις μέσα στις προθεσμίες που ορίζει ο 
Δ.Κ.Κ. 

Παρακολουθεί γενικά την πορεία εκτέλεσης του προϋπολογισμού 
εσόδων - εξόδων, εισηγείται την αναμόρφωσή του με την εγγραφή νέων 
εσόδων και τη χορήγηση συμπληρωματικών και εκτάκτων πιστώσεων. 

Εκτελεί κάθε εργασία που αφορά σε θέματα προϋπολογισμού και τις 
προβλέψεις στην έκβαση του σύμφωνα με τα αποταλέσματα και την πο¬ 
ρεία της εκτέλεσής του. 

Συγκεντρώνει, ελέγχει και καταχωρεί στα σχετικά λογιστικά βιβλία 
τα αποτελέσματα της εκτέλεσης'του προϋπολογισμού εσόδων - εξόδων 
και δοσοληψίας γενικά του Δημοτικού Ταμείου, της κίνησης του Δημο¬ 
τικού χρέους και της Δημοτικής περιουσίας γενικά. 

Καταρτίζει τον ειδικό προϋπολογισμό του δημοτικού χρέους και των 
σχετικών υποχρεώσεων και αποστέλλει τις σχετικές καταστάσεις πλη¬ 
ρωμής στο Τμήμα Εκκαθάρισης και εντολής Δαπανών. 

Επιμελείται της σύνταξης αιτιολογημένης έκθεσης επί του απολογι¬ 
σμού των εσόδων και εξόδων του Δήμου. 

Επιμελείται για την απόδοση λογαριασμού του Δημάρχου στο Δημο¬ 
τικό Συμβούλιο, σύμφωνα με τις σχετικές διατάξεις. 

Τηρεί ειδικό αρχείο κλπ. και συγκεντρώνει στατιστικά στοιχεία, πλη¬ 
ροφορίες χρήσιμες για τις προβλέψεις του προϋπολογισμού που αναφέ- 
ρονται στα οικονομικά ζητήματα του Δήμου. 

ΓΡΑΦΕΙΟ ΜΙΣΘΟΔΟΣΙΑΣ - ΑΣΦΑΛΙΣΗΣ ΠΡΟΣΩΠΙΚΟΥ 

Φροντίζει για τη μισθοδοσία όλου του προσωπικού, τη συγκέντρωση 
των παραστατικών εγγράφων πληρωμής σε συνεργασία με την Διοικη¬ 
τική Υπηρεσία (τμήμα προσωπικού). 

Φροντίζει για την ασφάλιση όλου του προσωπικού, συντάσσει τις ειδι¬ 
κές καταστάσεις για όλα τα Ασφαλιστικά Ταμεία με τα οποία έρχεται σε 
άμεση επαφή για την επίλυση των επί μέρους θεμάτων. 

Τηρεί τα μισθολογικά μητρώα όλου του προσωπικού και συντάσσει 
τις βεβαιώσεις αποδοχών όλων των εργαζομένων για την Εφορία. 
ΓΡΑΦΕΙΟ ΕΚΚΑΘΑΡΙΣΗΣ ΚΑΙ ΕΝΤΟΛΗΣ ΔΑΠΑΝΩΝ 

Επιμελείται της εκκαθάρισης και εντολής πληρωμών κάθε δαπάνης 
του Δήμου. 

Ειδικότερα ελέγχει τα δικαιολογητικά κάθε δαπάνης προς διαπί¬ 
στωση του νόμιμου και κανονικού ή όχι αυτής και την ύπαρξη ανάλογης 
πίστωσης για την πληρωμή αυτή μέσα στα πλαίσια των οικονομικών 
δυνατοτήτων του Δήμου. 

Ενεργεί αναγνώριση των πιστωτών του Δήμου με την προαυπογραφή 
των πράξεων εκκαθάρισης βάσει αυτά εκδίδει τα οικεία χρηματικά 
εντάλματα στα ονόματα των δικαιούχων μέσα στις πιστώσεις του προϋ¬ 
πολογισμού. 

Καταχωρεί αυτά στα οικεία βιβλία και στη συνέχεια μετά την υπο¬ 
γραφή από τους αρμόδιους (υπάλληλο Γραφείου, Προϊστάμενο Τμήμα¬ 
τος και το Δήμαρχο) τα στέλνει στο Δημόσιο Ταμείο για εξόφληση. 

Τηρεί το λογαριασμό του παθητικού υπόλοιπου. 

Τηρεί τα από το Νόμο προβλεπόμενα λογιστικά βιβλία. 

ΓΡΑΦΕΙΟ ΠΡΟΜΗΘΕΙΩΝ - ΔΙΑΧΕΙΡΙΣΗΣ ΥΛΙΚΟΥ - ΑΠΟΘΗ¬ 
ΚΗΣ 

Μεριμνά για τις ανάγκες των υπηρεσιών του Δήμου και προχωρεί 
κατά τις κείμενες διατάξεις στην προμήθεια κάθε μορφής πραγμάτων, 
υλικών, εργαλείων κλπ. που είναι αναγκαία για την απρόσκοπτη λει¬ 
τουργία των υπηρεσιών του Δήμου με την άμεση επίβλεψη του Προϊστα¬ 
μένου του Τμήματος Λογιστικού Διεύθυνση Οικονομικών Υπηρε¬ 
σιών. 

Επιμελείται για την έγκαιρη και κανονική παραλαβή (ποσοτική και 
ποιοτική) των πιο πάνω προμηθειών μέσω των αρμοδίων επιτροπών 
και την παράδοσή τους στην οικεία αποθήκη. 

Τηρεί βιβλίο των κατ’ έτος προμηθειών και για κάθε υπηρεσία, 
πράγματα και είδη υλικού γενικά κατά είδος, κατηγορία και τρόπο προ¬ 
μήθειας τους (δημοπρασία, πρόχειρος διαγωνισμός κλπ.). 

Παρακολουθεί τις τιμές των διαφόρων ειδών και ενημερώνει τις αρ¬ 
μόδιες επιτροπές και υπηρεσίες (τμήματα, γραφεία). 


Μεριμνά για τη συγκέντρωση των στοιχείων (αποφάσεων, οδηγιών 
κλπ.) που αφορούν τις προμήθειες του Δήμου για τη διαβίβαση των σχε¬ 
τικών εγγράφων στα αρμόδια γραφεία για εξόφληση και καταγραφή, 
τους στα προβλεπόμενα από τον Νόμο βιβλία καθώς και για τη σύνταξη 
όλων των διακηρύξεων και γενικά διατυπώσεων διενέργειας διαγωγι- 
σμών δημοπρασιών σύμφανα με τις τεχνικές μελέτες που συντάσσονται 
από τις Τεχνικές Υπηρεσίες του Δήμου σε συνεργασία με τις αρμόδιες 
υπηρεσίες που κάνουν τις προμήθειες και διενεργεί και όλους τους πρό¬ 
χειρους διαγωνισμούς. 

Μεριμνά για την ταξινόμηση, διαφύλαξή και συντήρηση των παρα- 
λαμβανομένων ειδών και τη διάθεσή τους σύμφωνα με τις οικείες διατά¬ 
ξεις διαχείρισης κάθε μορφής υλικού στα οικεία τμήματα ύστερα από 
εντολές προϊσταμένων. 

Τηρεί τα από το Νόμο προβλεπόμενα βιβλία διαχείρισης (κοστολόγη¬ 
σης υλικών, εργαλείων, οχημάτων κλπ., διακίνησης υλικού - παραλαβή 
- παράδοση αχρήστου υλικού προς εκποίηση κλπ.) κάθε μορφής πραγ¬ 
μάτων, εργαλείων, υλικών κλπ. και ασχολείται με την υπεύθυνη τήρηση 
και θεώρηση όλων των σχετικών με αυτά διαχειριστικών εντύπων του 
Δήμου. 

ΤΜΗΜΑ ΠΡΟΣΟΔΩΝ 

Προϊστάμενος 

Προϊσταται, επιβλέπει και κατευθύνει τα γραφεία του τμήματός του. 

Εισηγείται τα θέματα αρμοδιότητός του στον άμεσο προϊτάμενό του 
Διευθυντή Οικονομικών Υπηρεσιών. 

Παραλαμβάνει από το Διευθυντή την αλληλογραφία του τμήματος 
του και στη συνέχεια τη διανέμει στα οικεία γραφεία για ενέργεια. 

Μεριμνά και είναι υπεύθυνος για τη σύννομη, ορθή και ταχεία διεκπε¬ 
ραίωση των υποθέσεων της αρμοδιότητός του και την τήρηση των σχε¬ 
τικών διατάξεων περί Δημοτικών Προσόδων. 

ΓΡΑΦΕΙΟ ΒΕΒΑΙΩΣΗΣ ΤΕΛΩΝ ΚΑΙ ΕΙΣΦΟΡΩΝ ΑΝΤΑΠΟΔΟ¬ 
ΤΙΚΟΥ ΧΑΡΑΚΤΗΡΑ 

Συγεντρώνει όλα τα παραστατικά στοιχεία σύμφωνα με τις σχετικές 
διατάξεις σε συνεργασία με το Γραφείο Ελέγχου Φορολογητέας Υλης 
(Τμήματος Δημοτικών Προσόδων, Διευθύνση Οικονομικών Υπηρε¬ 
σιών) και τα αρμόδια κατά ύλη γραφεία και τμήματα Διεύθυνσης Τεχνι¬ 
κών Υπηρεσιών του Δήμου για τη νόμιμη βεβαίωση τελών ή εισφορών 
για υπηρεσίες ή τοπικά έργα ανταποδοτικού χαρακτήρα. 

Καταρτίζει τις οικείες βεβαιωτικές καταστάσεις και της διαβιβάζει 
στις αρμόδιες υπηρεσίες προς εκτέλεση. 

Παρακολουθεί τις εισπράξεις του μέσω του δημόσιου ταμείου και 
φροντίζει για την τακτική και ακριβή απόδοση τους στο Δήμο. 

Εκτελεί κάθε προπαρασκευαστική εργασία που αφορά τη διαγραφή 
βεβαιωθέντων ή επιστροφή αχρεωστήτως εισπραχθέντων τελών και ει¬ 
σφορών και καταρτίζει τα οικεία πρωτόκολλα εκπτώσεων η διαγραφών 
για Υπηρεσίες ή τοπικά έργα ανταποδοτικού χαρακτήρα σύμφωνα με 
τις γενικότερες και ειδικότερες εκάστοτε ισχύουσες διατάξεις για κάθε 
ένα από αυτά. 

Με αποφάσεις του Δημοτικού Συμβουλίου ψηφίζονται και ιδιαίτεροι 
κανονισμοί βεβαίωσης μέσα στα πλαίσια της σχετικής ισχύουσας νομο¬ 
θεσίας για κάθε μορφή τέλους ή εισφοράς ανταποδοτικού χαρακτήρα. 

ΓΡΑΦΕΙΟ ΒΕΒΑΙΩΣΗΣ ΛΟΙΠΩΝ ΦΟΡΩΝ ΕΙΔΩΝ ΚΑΙ ΔΙΚΑΙ¬ 
ΩΜΑΤΩΝ 

Συγκεντρώνει όλα τα παραστατικά στοιχεία, σύμφωνα με τις σχετι¬ 
κές διατάξεις, σε συνεργασία με το γραφείο ελέγχου φορολογητέας ύλης 
για την νόμιμη βεβαίωση όλων των φόρων, τελών, εισφορών και δικαι¬ 
ωμάτων γενικά, εκτός εκείνων ανταποδοτικού χαρακτήρα. 

Καταρτίζει τις οικείες βεβαιωτικές καταστάσεις και τις διαβιβάζει 
στο Ταμείο προς εκτέλεση. 

Παρακολουθεί τις εισπράξεις δημοτικών προσόδων που γίνονται από 
το. Δημόσιο Ταμείο και φροντίζει για την τακτική και ακριβή απόδοσή 
τους στο Δήμο. 

Εκτελεί κάθε προπαρασκευαστική εργασία που αφορά τη διαγραφή 
βεβαιωθέντων ή επιστροφή αχρεωστήτως εισπραχθέντων φόρων, τε¬ 
λών, δικαιωμάτων και καταρτίζει το οικεία πρωτόκολλα εκπτώσεων ή 
διαγραφών και τις καταστάσεις επιστροφών. 

Γενιά διεξάγει όλη τη διαδικασία βεβαίωσης των κάθε μορφής φό¬ 
ρων, τελών, εισφορών και δικαιωμάτων σύμφωνα με τις γενικότερες και 
ειδικότερες, εκάστοτε ισχύουσες διατάξεις για κάθε ένα από αυτά, εκτός 
εκείνων ανταποδοτικού χαρακτήρα. 

Με αποφάσεις του Δημοτικού Συμβουλίου ψηφίζονται και ιδιαίτεροι 
κανονισμοί βεβαίωσης μέσα στα πλαίσια της σχετικής ισχύουσας νομο- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


435 


θεσίας για κάθε μορφή φόρο, τέλος δικαίωμα κλπ., εκτός εκείνων αντα¬ 
ποδοτικού χαρακτήρα. 

ΓΡΑΦΕΙΟ ΕΛΕΓΧΟΥ ΦΟΡΟΛΟΓΗΤΕΑΣ ΥΛΗΣ - ΚΟΙΝΟΠΟΙ¬ 
ΗΣΕΩΝ 

Στο Τμήμα αυτό ανήκει η ετήσια συγκέντρωση της Φορολογητέας 
ύλης όλων των φορολογικών αντικειμένων αρμοδιότητος Γραφείου Δη¬ 
μοτικών Προσόδων και η υποβολή εκθέσεων με πλήρη στοιχεία για την 
έγκαιρη, ορθή και νόμιμη βεβαίωση, παραστατικά στοιχεία για την κα¬ 
τάρτιση των χρηματικών καταλόγων. 

Η διενέργεια γενικών απογραφών, όπου και όταν ενδείκνυται, για τη 
ταχεία συγκέντρωση της φορολογητέας ύλης. 

Η κοινοποίηση των κάθε φύσης φορολογικών εγγράφων τους εγγρα- 
φόμενους στους φορολογικούς καταλόγους καθώς και των προσκλή¬ 
σεων και αποφάσεων της Επιτροπής Επίλυσης με Συμβιβασμό Φολογι- 
κών Διαφορών και γενικά αμφισβητήσεων. 

Η Παρακολούθηση σε συνεργασία με τα αρμόδια κατά ύλη γραφεία, 
Τμήματος Δημοτικών Προσόδων του έργου της καθολικής συγκέντρω¬ 
σης της φορολογητέας ύλης και ο έλεγχος των υποβαλλομένων δηλώ¬ 
σεων και των κατά περίπτωση εκδιδομένων αδειών του Δήμου. 

ΓΡΑΦΕΙΟ ΦΟΡΟΛΟΓΙΚΩΝ ΔΙΑΦΟΡΩΝ ΚΑΙ ΑΜΦΙΣΒΗΤΗ¬ 
ΣΕΩΝ 

Παραλαμβάνει και καταχωρεί σε ειδικό βιβλίο της προσφυγές που 
υποβάλλονται από τους φορολογούμενους. 

Επιμελείται της συγκέντρωσης αυτών στα αρμόδια Τμήματα για 
αντίκρουση των ισχυρισμών των προσφευγόντων και ενημερώνει 
έγκαιρα τα βιβλία του γραφείου σχετικά με ένδικα μέσα κατά των φορο¬ 
λογικών εγγράφων καθώς και για το αποτέλεσμα μετά την έκδοση των 
σχετικών αποφάσεων. 

Επιμελείται της παραπομπής των προσφυγών που ζητούν συμβιβα¬ 
στική επίλυση στις αρμόδιες επιτροπές και φροντίζει για την έγκαιρη 
αποστολή των προσφυγών που έχει επιτευχθεί συμβιβασμός στο Δημο¬ 
τικό Συμβούλιο για έγκριση και αυτών που δεν συμβιβάστηκαν και δεν 
ζητούν συμβιβασμό, τις οποίες αποστέλλει στα Διοικητικά Δικαστήρια 
μαζί με εκθέσεις του άρθρου 5/2 του Νόμου 505/76 καθώς και με φω¬ 
τοαντίγραφα όλων των σχετικών στοιχείων που αφορούν τη βεβαίωση. 

Γενικά παρακολουθεί και ελέγχει τους γραμματείς των φορολογικών 
επιτροπών σχετικά με την ολοκλήρωση της διαδικασίας κοινοποίησης 
των αποφάσεων εντός των προθεσμιών που προβλέπονται από το Νόμο 
και τηρεί το γενικό αρχείο (δηλαδή αρχείο δικογραφιών μετά των σχετι¬ 
κών δικαιολογητικών και πρωτότυπων αποφάσεων). 

Ενημερώνει μέσα σε ορισμένη προθεσμία το Δημόσιο Ταμείο σχετικά 
με την άσκηση ενδίκων μέσων κατά των φορολογικών εγγραφών. 

Παραλαμβάνει τις αποφάσεις των Διοικητικών Δικαστηρίων και επι¬ 
μελείται με τη συνεργασία του δικηγόρου του Δήμου και της Δημαρχια¬ 
κής Επιτροπής για τη συνέχιση ή μη των ενδίκων μέσων και ενημερώνει 
το σχετικό βιβλίο προσφυγών και το αρχείο των σχετικών δικογραφιών. 

Φροντίζει για την αντιπροσώπευση του Δημάρχου ενώπιον των Διοι¬ 
κητικών Δικαστηρίων για την υπεράσπιση των οικονομικών συμφερό¬ 
ντων του Δήμου. 

Γενικά διεκπεραιώνει την αλληλογραφία του αντικειμένου και τηρεί 
το αντίστοιχο αρχείο εισερχομένης και εξερχομένης αλληλογραφίας. 

Επιμελείται σε συνεργασία με τον Προϊστάμενο του Τμήματος και το 
Διευθυντή για την έγκαιρη λήψη των αποφάσεων του Δημοτικού Συμ¬ 
βουλίου και του Δημάρχου για τις προτάσεις συγκρότησης των σχετι¬ 
κών επιτροπών. 

ΓΡΑΦΕΙΑ ΝΕΚΡΟΤΑΦΕΙΟΥ 

Επιμελείται για την πιστή εφαρμογή του κανονισμού Λειτουργίας του 
Δημοτικού Νεκροταφείου. 

Φροντίζει για την ακριβή και νόμιμη βεβαίωση των εσόδων του Νε¬ 
κροταφείου και αποστολή τους στο Γραφείο Βεβαίωσης Φόρων Τελών 
και Δικαιωμάτων προς βεβαίωση. 

Τηρεί τα προβλεπόμενα βιβλία Νεκροταφείου. 

Ευθύνεται για την τήρηση της κείμενης νομοθεσίας, των αποφάσεων 
του Δημοτικού Συμβουλίου και του Δημάρχου σχετικά με το Δημοτικό 
Νεκροταφείο. 

Φροντίζει για τη βεβαίωση των τελών καθαριότητος οικογενειακών 
ταφών, τελών και δικαιωμάτων από αφή κανδηλιών, δημήσεις οικογε¬ 
νειακών τάφων και τριετούς χρήσης φύλαξης οστών, τέλεσης μνημοσύ- 
νων, τέλεση κηδειών, παράταση ταφής, πώλησης κεριού και εκταφών 
κλπ., και εκδίδει τις άδειες ταφής, σύμφωνα πάντα με τα προβλεπόμενα 
από το αρμόδιο Γραφείο Βεβαίωσης Τελών και Δικαιωμάτων. 


ΤΜΗΜΑ ΕΠΙΧΕΙΡΗΣΕΩΝ - ΠΕΡΙΟΥΣΙΑΣ 

Προϊστάμενος. 

Προϊσταται, επιβλέπει και κατευθύνει τα γραφεία του τμήματός του. 

Εισηγείται τα θέματα αρμοδιότητος του στον άμεσο προϊστάμενο του. 
Διευθυντή Οικονομικών Υπηρεσιών. 

Παραλαμβάνει από τον Διευθυντή την αλληλογραφία του Τμήματός 
του και στη συνέχεια τη διαμένει στα οικεία γραφεία για ενέργεια. 

Μεριμνά και είναι υπεύθυνος για τη σύννομη ορθή και ταχεία διεκπε¬ 
ραίωση των υποθέσεων της αρμοδιότητος του και την τήρηση των σχε¬ 
τικών διατάξεων. 

ΓΡΑΦΕΙΟ ΔΙΑΧΕΙΡΙΣΗΣ ΜΑΡΙΝΩΝ 

Φροντίζει για την τήρηση και πιστή εφαρμογή του Κανονισμού Λει¬ 
τουργίας και Δικαιωμάτων Χρήσης των Μαρινών του Δήμου και μερι¬ 
μνά για τη βεβαιώσης Τελών Φόρων κλπ., δικαιωμάτων. 

ΓΡΑΦΕΙΟ ΔΗΜΟΤΙΚΩΝ ΕΠΙΧΕΙΡΗΣΕΩΝ 

Είνει υπεύθυνο για την οργάνωση και λειτουργία σε συνεργασία με τη 
Διοίκηση των Δημοτικών Επιχειρήσεων. 

Φροντίζει για τη συλλογή στοιχείων και πληροφοριών που ενδιαφέ¬ 
ρουν την ανάπτυξη Δημοτικών Επιχειρήσεως και τηρεί αρχείο Νομοθε¬ 
σίας και γενικά εγκυκλίων που αναφέρονται στις Δημοτικές Επιχειρή¬ 
σεις. , 

ΓΡΑΦΕΙΟ ΔΗΜΟΤΙΚΗΣ ΠΕΡΙΟΥΣΙΑΣ 

Στο γραφείο αυτό ανήκει: 

Η συγκέντρωση των πάσης φύσεως τίτλων της ακίνητης και κοινό¬ 
χρηστης περιουσίας του Δήμου και η σύνταξη σχετικού για κάθε ακίνητο 
σχεδιαγράμματος. 

Η κατάρτιση για κάθε ακίνητο του Δήμου φακέλλου που περιλαμβά¬ 
νει όλα τα στοιχεία που θεμελιώνουν τα επί του ακινήτου δικαιώματα 
ιδιοκτησίας του Δήμου. 

Η περιφρούρηση επί της ακίνητης περιουσίας των δικαιωμάτων κυ¬ 
ριότητας, νομής και κατοχής τούτων από το Δήμο. Η κατάρτιση των 
ιδιαίτερων φακέλλων για κάθε ένα από τους κοινόχρηστους χώρους που 
περιέχουν όλα τα στοιχεία επί των οποίων στηρίζονται τα δικαιώματα 
του Δήμου όπως τα σχετικά για κάθε ένα από αυτούς σχεδιαγράμματα. 

Η συλλογή των απαραιτήτων στοιχείων για τον έλεγχο της κατάστα¬ 
σης των λόγω ρυμοτομίας απαλλοτριωμένων κτημάτων και την εξακρί¬ 
βωση της πραγματικής αξίας αυτών. 

Η κατάρτιση πλήρους κτηματολογίου για όλα τα ακίνητα του Δήμου 
αστικά και μη κτήματα. 

Ασφάλιση της ακίνητης περιουσίας του Δήμου και των αυτοκινήτων 
που ανήκουν στην κυριότητά του με εντολή του Γ ραφείου Δημάρχου. 

Επίσης, 

Τηρεί το αρχείο Κληροδοτημάτων του Δήμου και μεριμνά για την 
αξιοποίηση αυτών. 

Μεριμνά για την επωφελέστερη διάθεση της ακίνητης περιουσίας του 
Δήμου και γενικά των πάσης φύσεως μονίμων ή προχείρων εγκαταστά¬ 
σεων αυτού. 

Μεριμνά για την σύνταξη σε σχέδιο των διακηρύξεων των δημοπρα¬ 
σιών προς μίσθωση των Δημοτικών Κτημάτων και ενεργεί τη σχετική 
προς αυτές αλληλογραφία. 

Επιμελείται της κατάρτισης και έγκαιρης υπογραφής των μισθωτη¬ 
ρίων συμβολαίων και της άμεσης επίβλεψης για την ακριβή από κάθε 
άποψη εκτέλεση των όρων αυτών από τους υπόχρεους για τούτο μισθω¬ 
τές. 

Τηρεί βιβλία από τα οποία φαίνονται κατά τάξη οι μισθωτές για κάθε 
ένα από τα Δημοτικά Καταστήματα, θέσεων ή εγκαταστάσεων, τον 
σκοπό της χρήσης, το μίσθωμα όπως και ιδιαίτερο φάκελλο για κάθε μί¬ 
σθωση που περιέχει όλα τα στοιχεία που θεμελιώνουν και αφορούν γε¬ 
νικά αυτή. 

Παρακολουθεί το χρόνο λήξης των μισθώσεων των καταστημάτων 
του Δήμου όπως και την έγκαιρη ενέργεια για την διεξαγωγή των δη¬ 
μοπρασιών προς επαναμίσθωση αυτών κατά τα παραπάνω. 

Φροντίζει για την βαβαίωση των μισθωμάτων των Δημοτικών Κα¬ 
ταστημάτων και των προσόδων που προέρχονται από αυτά από το αρ¬ 
μόδιο γραφείο βεβαίωσης φόρων, τελών και δικαιωμάτων. 

Παρακολουθεί τις ενοικιοστασιακές διατάξεις και σε συνεργασία μα 
το Γραφείο του Νομικού Συμβούλου εφαρμόζει αυτές στα μισθώματα 
των Δημοτικών Καταστημάτων, που ρυθμίζονται από το ενοικιοστά- 
σιο. 

Φροντίζει για τη βεβαίωση των δικαιωμάτων χρήσης τών Δημοτι¬ 
κών Ακινήτων. 

Επιβλέπει για να γίνεται χρήση από τους μισθωτές για κάθε ένα από 
τα Δημοτικά Καταστήματα και θέσεις σύμφωνα με τους όρους των σχε¬ 
τικών μισθωτηρίων συμβάσεων. 

Καταγγέλει κάθε παραβάτη αυτών και γενικά προστατεύει τα συ¬ 
ναφή συμφέροντα του Δήμου. 

Διαπιστώνει τις ζημιές που επέρχονται στους αγρούς, το είδος, την 
έκταση και τον υπαίτιο αυτών και μεριμνά για την ταχεία επανόρθωση 
αυτών. 

ΤΜΗΜΑ ΤΑΜΙΑΚΗΣ ΥΠΗΡΕΣΙΑΣ 

Προϊστάμενος 

Προΐσταται, επιβλέπει και κατευθύνει τα γραφεία του τμήματός του. 

Εισηγείται τα θέματα αρμοδιότητός του στον άμεσο Προϊστάμενό, 
του, Δ/ντή Οικονομικών Υπηρεσιών. Παραλαμβάνει από τον Δ/ντή την 
αλληλογραφία του τμήματός του και στη συνέχεια τη διανέμει στα οι¬ 
κεία γραφεία για ενέργεια. 

Μεριμνά και είναι αποκλειστικά υπεύθυνος για τη σύννομη, ορθή και 
ταχεία διεκπεραίωση των υποθέσεων της αρμοδιότητός του και την τή¬ 
ρηση των σχετικών διατάξεων περί «ταμιακής υπηρεσίας» του Δ.Κ.Κ. 
και του Β.Δ/τος «περί οικονομικής διοίκησης και λογιστικού των Δή¬ 
μων και Κοινοτήτων» με τις τροποποιήσεις και συμπληρώσεις του. 

ΓΡΑΦΕΙΟ ΕΣΟΔΩΝ 

Επιμελείται της εξέλιξης των αποστελλομένων από την αρμόδια υπη¬ 
ρεσία χρηματικών καταλόγων ή τίτλων εισπρακτέων εσόδων με την 
κοινοποίηση ατομικών ή ειδικών προσκλήσεων προς τους οφειλέτες και 
τη βεβαίωση των οίκοθεν βεβαιουμένων εσόδων του Δήμου και εκδίδει 
μέσα στη νόμιμη προθεσμία τα αποδεικτικά παραλαβής «εισπρακτέων» 
σύμφωνα με τις σχετικές διατάξεις «περί οικονομικής διοίκησης και λο¬ 
γιστικού των Δήμων και Κοινοτήτων». 

Εκκαθαρίζει τις οφειλές των υπόχρεων και εκδίδει τα σχετικά σημει¬ 
ώματα για την εντός .του Δημοτικού Καταστήματος είσπραξη των δια¬ 
φόρων τελών και δικαιωμάτων, λαμβάνει δε τα νόμιμα μέτρα κατά των 
οφειλετών του Δήμου και γενικά κάθε μέτρο προς προστασία των συμ¬ 
φερόντων του Δήμου. 

Παραδίδει έγκαιρα στα εισπρακτικά όργανα αντίγραφα των χρηματι¬ 
κών καταλόγων για. να-επιμεληθούν την αντίστοιχη είσπραξη. 

Κατανέμει «κατ’.είδος εσόδου» τους εισπρακτέους χρηματικούς τί¬ 
τλους, παρακολουθεί .την είσπραξή τους και ενεργεί τις πιστώσεις στους 
πιο πάνω τίτλους των πληρωθέντων ποσών. 

Ενεργεί τον έλεγχο των κάθε μορφής εισπράξεων, τακτοποιεί λογι¬ 
στικά τις εισπράξεις που πραγματοποιούνται από τα οικεία όργανα, εκ¬ 
δίδει χωριστά για κάθε παραλαβή χρημάτων τα οικεία γραμμάτια πα¬ 
ραλαβής με χρηματικό λογαριασμό «τακτοποιητέες εισπράξεις» σύμ¬ 
φωνα με τις οικείες διατάξεις «περί οικονομικής διοίκησης και λογιστι¬ 
κού των Δήμων» και παραδίδει αυτά στο οικείο γραφείο για την εισα¬ 
γωγή των εισπράξεων στο Δημοτικό Ταμείο. 

ΓΡΑΦΕΙΟ ΕΞΟΔΩΝ 

Ενεργεί τον έλεγχο της πληρωμής των εκδιδομένων χρηματικών 
ενταλμάτων των αποδοχών των μονίμων (τακτικών) και λοιπών υπαλ¬ 
λήλων και του ημερομισθίου γενικά προσωπικού, των έργων, προμη¬ 
θειών και γενικά των δαπανών του Δήμου, σύμφωνα με τις σχετικές 
διατάξεις «περί οικονομικής διοίκησης και λογιστικού των Δήμων και 
Κοινοτήτων» και στη συνέχεια προβαίνει στην εξόφλήσή τους. 

Συγκεντρώνει και καταχωρεί στα οικεία λογιστικά βιβκλία τις ει¬ 
σπράξεις και τις πληρωμές του Δήμου σύμφωνα με τις οικείες διατάξεις 
«περί οικονομικής διοίκησης και λογιστικού των Δήμων και Κοινοτή¬ 
των». 

Καταρτίζει τις μηνιαίες, τριμηνιαίες και ετήσιες απολογιστικές κατα¬ 
στάσεις εισπραχθέντων και εισπρακτέων υπολοίπων κατά λογαρια¬ 
σμούς εσόδων καθώς και των πληρωθέντων χρηματικών ενταλμάτων 
κατά κωδικό αριθμό εξόδων προϋπολογισμού, στο τέλος δε κάθε έτους 
καταρτίζει τον απολογισμό των εν γένει εσόδων και εξόδων του Δήμου. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

ΔΙΕΥΘΥΝΤΗΣ 

Προΐσταται των Τεχνικών Υπηρεσιών, παρακολουθεί και ελέγχει την 
λειτουργία τους και συντονίζει τα τμήματα. 

Παραλαμβάνει από το Γενικό Πρωτόκολλο την αλληλογραφία των 
Τ.Υ. και την μοιράζει στα αντίστοιχα τμήματα για ενέργεια. 

Επιμελείται για την συγκέντρωση όλων των απαραίτητων στοιχείων 
σε συνεργασία μ τα τμήματα της Δ/νσης, την Δ/νση των Οικονομικών 


Υπηρεσιών και την Διοίκηση του Δήμου για την κατάρτιση του σχεδίου 
του Τεχνικού Προγράμματος. 

Θεωρεί σύμφωνα με την ισχύουσα νομοθεσία: 

α) Τις κάθε μορφής τεχνικές μελέτες. 

β) Τα κατά την εκτέλεση εργασιών κατασκευής ή συντήρησης δημο¬ 
τικών έργων ή μελετών, συντασσόμενα συμπληρωματικά ή τροποποιη- 
τικά της μελέτης αυτής (Πρωτόκολλα κανονισμού νέων τιμών μονάδας, 
συγκριτικούς πίνακες, πρωτόκολλα αναθέωρησης τιμών κλπ.). 

γ) Τις πιστοποιήσεις, λογαριασμούς και τιμολόγια για την πληρωμή 
κάθε είδους δαπανών, οι οποίες αφορούν τόσο κατασκευές, συντηρήσεις 
ή μελέτες δημοτικών έργων, όσο και προμήθειες υλικών, οργάνων, μη¬ 
χανημάτων, εργαλείων και λοιπών ειδών. Είναι τέλος συνυπεύθυνος για 
την νομιμότητα και πληρότητα του περιεχομένου τους με τον υπάλληλο 
που το συνέταξε και τον Προϊστάμενο του αρμοδίου τμήματος. 

Ορίζει επιβλέποντες σε έργα ή μελέτες μετά από πρόταση του Προϊ¬ 
σταμένου του αρμοδίου Τμήματος. Παρακολουθεί τους νόμους, διατάγ¬ 
ματα, αποφάσεις και εγκυκλίους που αφορούν την Διεύθυνσή του σε συ¬ 
νεργασία με το γραφείο του Νομικού Συμβούλου και την Διεύθυνση Διοι¬ 
κητικών Υπηρεσιών και γενικά φροντίζει για τον εμπλουτισμό της βι¬ 
βλιοθήκης με Τεχνικά συγγράμματα, επιστημονικά περιοδικά κλπ. 

Μεριμνά και είναι συνυπεύθυνος με τους προϊσταμένους των σχετι¬ 
κών τμημάτων για την σύμφωνα με τις ισχύουσες διατάξεις ενέργεια 
διαγωνισμών για την εκτέλεση έργων και προμηθειών καθώς και για 
την παραλαβή τους θεωρώντας τις τελικές επιμετρήσεις. 

Μεριμνά για την παροχή στοιχείων και προτάσεων στις Οικονομικές 
Υπηρεσίες για την πρόβλεψη ή αναμόρφωση των πιστώσεων εκτελε¬ 
στέων έργων ή προμηθειών, την καλύτερη και απρόσκοπτη εκτέλεση 
ανταποδοτικών έργων σε συνεργασία με τα αρμόδια τμήματα της Δ/ 
νσής του. Μελετά και συνεργάζεται με την Δ/νση Οικονομικών Υπηρε¬ 
σιών για την ανάπτυξη των οικονομικών του Δήμου σε τομείς αρμοδιό¬ 
τητός του, φροντίζει για την καλύτερη οργάνωση των Τεχνικών Υπηρε¬ 
σιών και την κατανομή του προσωπικού σε συνεργασία με τα τμήματα 
και την Διοίκηση του Δήμου. 

Θεωρεί κάθε είδους αντίγραφο που έχει σχέση με την Διεύθυνση Τε¬ 
χνικών Υπηρεσιών, χορηγεί βεβαιώσεις υψομέτρου μετά τον έλεγχο του 
αρμόδιου τμήματος. 

Προωθεί για ψήφιση από τα αρμόδια όργανα του Δήμου μετά από 
προτάσεις των αρμοδίων τμημάτων, σε συνεργασία με τις άλλες Δ/νσεις 
του Δήμου, μελέτες, Συγκριτικούς Πίνακες κλπ. και φροντίζει με τον 
Προϊστάμενο του αντίστοιχου τμήματος για την έγκαιρη διεκπεραίωσή 
τους. 

Τέλος ασχολείται με οποιοδήποτε θέμα και ενεργεί κάθε μορφής 
έλεγχο και επιθεωρήσεις αρμοδιότητός Τεχνικών Υπηρεσιών. 

ΓΡΑΦΕΙΟ ΓΡΑΜΜΑΤΕΙΑΣ ΚΑΙ ΑΡΧΕΙΟΥ ΤΕΧΝΙΚΩΝ ΥΠΗ¬ 
ΡΕΣΙΩΝ 

Τηρεί το Πρωτόκολλο αλληλογραφίας της Τ.Υ. Διεκπεραιώνει την 
αλληλογραφία και τηρεί αρχείο φακέλλων έργων, προμηθειών κλπ. 

Δακτυλογραφεί τις μελέτες κλπ. έγγραφα. 

Φροντίζει για την έγκριση των μελετών, υπογραφή των εγγράφων, 
ψηφίσεις πιστώσεων και γενικά διεξάγει την διοικητική υπηρεσία των 
Τεχνικών Υπηρεσιών. Εκδίδει τις βεβαιώσεις παροχής ηλεκτ. ρεύματος 
και φροντίζει για την αρίθμηση καιονοματολογία των δημοτικών οδών. 

ΤΜΗΜΑ ΠΟΛΕΟΔΟΜΙΚΩΝ ΕΦΑΡΜΟΓΩΝ ΚΑΙ ΚΤΗΜΑΤΟ¬ 
ΛΟΓΙΟΥ 

Προϊστάμενος 

Εισηγείται στον Διευθυντή της Τεχνικής Υπηρεσίας και συνεργάζεται 
μαζί του για θέματα του τμήματός του, καθοδηγεί και συντονίζει τις 
ενέργειες του προσωπικού των γραφείων του τμήματος. Ελέγχει τις βε¬ 
βαιώσεις υψομέτρων, τροποποιήσεις ρυμοτομικού σχεδίου, κάθε είδους 
μελέτες που αφορούν και εκπονούνται από το τμήμα του. 

Συνεργάζεται με τους, προϊσταμένους των άλλων τμημάτων για θέ¬ 
ματα κοινής αρμοδιότητας. Είναι υπεύθυνος για την κατάρτιση των 
όρων για μελέτες και προμήθειες του τμήματός του. 

ΓΡΑΦΕΙΟ ΠΟΛΕΟΔΟΜΙΚΩΝ ΕΦΑΡΜΟΓΩΝ ΚΑΙ ΕΛΕΓΧΟΥ 

Ασχολείται με τον έλεγχο της εφαρμογής της ρυμοτομίας. Μελετά, 
γνωμοδοτεί και συντάσσει τις απαραίτητες τροποποιήσεις του σχεδίου 
της πόλης και εισηγείται την λήψη των σχετικών αποφάσεων. 

Παρακολουθεί τις αναθεωρήσεις ή επεκτάσεις του σχεδίου της πόλης 
στα πλαίσια της Ε.Π.Α. Τηρεί αρχείο με τα στοιχεία σχετικά με το αντι¬ 
κείμενό του (διατάγματα, τροποποιήσεις, πράξεις κλπ.). 

ΓΡΑΦΕΙΟ ΚΤΗΜΑΤΟΛΟΓΙΟΥ - ΤΟΠΟΓΡΑΦΙΚΟ 

Ασχολείται με το κτηματολόγιο της πόλης από τεχνικής πλευράς και 

την ενημέρωσή του και συνεργάζεται με το γραφείο του Νομικού Συμ¬ 
βούλου για ιδιοκτησιακά θένατα κλπ. και τη Διεύθυνση Οικονομικών 
Υπηρεσιών - Τμήμα Δημοτικών Προσόδων - Γραφείο Δημοτικής Πε¬ 
ριουσίας. 

Ασχολείται με κάθε είδους τοπογραφικές μελέτες. Συνεργάζεται με 
τα τμήματα μελετών και αυτεπιστασίας. Τηρεί αρχείο των υψομετρικών 
μελετών των οδών και συντάσσει τις σχετικές βεβαιώσεις. 

ΤΜΗΜΑ ΜΕΛΕΤΩΝ 

Προϊστάμενος 

Παρακολουθεί την πορεία εκτέλεσης του Τεχνικού Προγράμματος 
και εισηγείται την τροποποίησή του. Ελέγχει κάθε εργασία που αναφέ- 
ρεται σε θέματα προγραμματισμού των Δημοτικών έργων και προμη¬ 
θειών, ελεγχει τις σχετικές τεχνικές μελέτες για την πραγματοποίηση 
των πιο πάνω έργων, τις προωθεί για θεώρηση στον Δ/ντή και παρακο¬ 
λουθεί την έγκαιρη διεκπεραίωσή τους, ψήφιση κλπ. 

Σενεργάζεται με τον Νομικό Σύμβουλο για την κατάρτιση των όρων 
δημοπράτησης έργων και προμηθειών. Εισηγείται τον ορισμό επιβλέπο- 
ντα από τον Δ/ντή της ΤΥΔΓ. Εκδίδει τις άδειες για την εκτέλεση από 
τρίτους διαφόρων εργασιών και μεριμνά για την αποκατάσταση των το¬ 
μών που θα εκτελεστούν απο τρίτους. 

Ασχολείται με τα περιβαλλοντολογικά προβλήματα και προτείνει μέ¬ 
τρα για την αποφυγή της ρύπανσης και την καταστολή των αιτιών που 
την προκαλούν σε συνεργασία με το Τμήμα Ειδικής Υπηρεσίας. 

ΓΡΑΦΕΙΟ ΑΡΧΙΤΕΚΤΟΝΙΚΩΝ ΜΕΛΕΤΩΝ ΚΑΙ ΠΕΡΙΒΑΛΛΟ¬ 
ΝΤΟΣ 

Συντάσσει τις μελέτες και επιβλέπει την εφαρμογή τους για έργα οι¬ 
κοδομικά, αρχιτεκτονικά, διαμορφώσεις κοινοχρήστων χώρων κλπ. 

Φροντίζει για την ανάπτυξη και συντήρηση του πρασίνου στην πόλη 
και συντάσσει τις σχετικές μελέτες προμηθειών έργων κλπ. 

Ασχολείται με θέματα σχετικά με την μόλυνση του περιβάλλοντος 
στην περιοχή του Δήμου και εισηγείται μέτρα για την αναβάθμισή του. 
Αναλαμβάνει εκστρατεία για την διαφώτιση του λαού πάνω στα περι- 
βαλλοντολογικά προβλήματα και προτείνει μέτρα για την αποφυγή της 
ρύπανσης και την καταστολή των αιτιών που την προκαλούν. Σε συνερ¬ 
γασία με τους σχετικούς δημόσιους φορείς και την ειδική υπηρεσία του 
Δήμου προχωρεί σε αυτοψίες και τη λήψη κάθε νόμιμου μέτρου για την 
δίωξη των ρυπαινουσών Βιοτεχνιών, Βιομαχανιών και ιδιωτών. 
ΓΡΑΦΕΙΟ ΥΔΡΑΥΛΙΚΩΝ ΚΑΙ ΟΔΟΠΟΙΙΑΣ 

Έχει την ευθύνη σύνταξης όλων των μελετών που έχουν σχέση με 
έργα υδραυλικά δηλαδή αποχετεύσεων, αγωγών όμβριων, υδρεύσεων 
κλπ. 

Ενημερώνεται για το πρόγραμμα των εκτελουμένων έργων από την 
ΕΥΔΑΙΊ στο Δήμο και προγραμματίζει ανάλογα την κατασκευή του 
δευτερεύοντος δικτύου. Καθορίζει με εισήγησή του την τιμή μονάδος 
των ανταποδοτικών έργων της αρμοδιότητός του στο Δημοτικό Συμ¬ 
βούλιο για οριστικοποίησή της. 

Έχει την ευθύνη επίσης σύνταξης όλων των μελετών που έχουν 
σχέση με έργα οδοποιίας δηλαδή κατασκευή οδών, κρασπεδορείθρων, 
ανακατασκευή οδών, συντήρηση οδών. 

Επίσης φροντίζει για την σήμανση, των οδών και ασχολείται με κάθε 
θέμα που έχει σχέση με την κυκλοφορία και την στάθμευση στην πε¬ 
ριοχή του Δήμου. 

ΓΡΑΦΕΙΟ ΗΛΕΚΤΡΟΜΗΧΑΝΟΛΟΓΙΚΩΝ ΜΕΛΕΤΩΝ 

Έχει την ευθύνη της σύνταξης όλων των μελετών που έχουν σχέση 
με έργα και προμήθειες ηλεκτρομηχανολογικές. 

Μεριμνά για τον φωτισμό των οδών, πλατειών, του Δημοτικού Κα¬ 
ταστήματος και κάθε χώρου κοινής χρήσης ή ακινήτου που χρησιμο¬ 
ποιεί ο Δήμος ή Νομικό πρόσωπο του Δήμου. 

Επιμελείται για την εγκατάσταση και συντήρηση κάθε ηλεκτρομαχα- 
νολογικής εγκατάστασης του Δήμου (καλοριφέρ) ηλεκτρολογικές εγκα¬ 
ταστάσεις κλπ. και συντάσσει τις σχετικές μελέτες. 

ΤΗΜΑ ΑΥΤΕΠΙΣΤΑΣΙΑΣ ΚΑΙ ΣΥΝΤΗΡΗΣΗΣ 

Προϊστάμενος 

Προΐσταται και κατευθύνει τα γραφεία του τμήματός του. 

Εισηγείται τα αντικείμενα της αρμοδιότητός του-και ασκεί τις κατά 
νόμο ή εξουσιοδήτηση αρμοδιότητες. 

Ελέγχει και θεωρεί όλα τα έγγραφα των υφισταμένων· του. 

Μεριμνά και είναι υπεύθυνος για την σύννομη, ορθή και ταχεία διεκ¬ 
περαίωση των^ υποθέσεων της αρμοδιότητός του. · 

Εισηγείται την λήψη μέτρων για την εύρρυΡμη και ομαλή λειτουργία 
των τμημάτων τους. 


Παραλαμβάνει την αλληλογραφία του τμήματός του μετά την Πρω¬ 
τοκόλληση στο γενικό αρχείο του Δήμου και την διανέμει στα οικεία 
γραφεία για ενεργεια. 

ΓΡΑΦΕΙΟ ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΑΣΙΩΝ 

Επιμελείται τη συντήρηση τού δικτύου του δημοτικού φωτισμού της 
πόλης των δημοτικών καταστημάτων και κάθε ηλεκτρολογικής - μηχα¬ 
νολογικής εγκατάστασης του Δήμου (πετρελαιοκαυστήρες, καλοριφέρ, 
τηλεφωνικές εγκαταστάσεις και γενικά κάθε ηλεχτρομηχονολογικής 
εγκατάστασης). Μεριμνά για την επέκταση του δικτύου του δημοτικού 
φωτισμού σε συνεργασία με το Τμιήμα Μελετών. 

Ελέγχει τα τιμολόγια του ΟΤΕ και ΔΕΗ για τον φωτισμό της πόλης 
και των δημοτικών καταστημάτων. 

Φροντίζει για την συντήρηση και επισκευή από άποψη ηλεκτρικών, 
υδραυλικών εγακταστάσεων των σχολικών κτιρίων, των πλατειών, και 
λοιπών κοινόχρηστων χώρων. Ασχολείται με την κατασκευή ηλεκτρο- 
μηχανολογικών εγκαταστάσεων σε νέα έργα με αυτεπιστασία. 

ΓΡΑΦΕΙΟ ΟΙΚΟΔΟΜΙΚΩΝ ΕΡΓΑΣΙΩΝ 

Εκτελεί και υλοποιεί τις μελέτες για την κατασκευή οδών, κρασπεδο¬ 
ρείθρων, την ανακατασκευή οδών, ασφαλτοταπήτων, χωματουργικών 
εργασιών, σημάνσεων. 

Φροντίζει για την τακτοποίηση των επισκευών στα σχολικά κτίρια, 
το δημοτικό κατάστημα και τά υπόλοιπα κτίρια του Δήμου σε συνεργα¬ 
σία με τα αρμόδια γραφεία. 

Φροντίζει για την διαμόρφωση κοινόχρηστων χώρων ή πλακοστρώ¬ 
σεις, εξωραϊσμού κοινόχρηστων χώρων, διαμόρφωση αλσών, κήπων 
και πλατειών, δενδροστοιχειών, κατασκευής και συντήρησης Παιδικών 
Χαρών. Φροντίζει για την περίφραξη των Δημοτικών κτιρίων και άλ¬ 
λων έργων που εκτελούνται με αυτεπιστασία. 

ΓΡΑΦΕΙΟ ΚΗΠΩΝ ΚΑΙ ΔΕΝΔΡΟΣΤΟΙΧΕΙΩΝ 

Ασχολείται με την έρευνα για φυτική παραγωγή, προμήθεια δένδρων 
και καλωπιστικών φυτών και με τις κηποτεχνικές διαμορφώσεις; 

Μεριμνά για την συντήρηση και βελτίωση των κήπων και δενδρο- 
στοιχειών των δημοτικών πλατειών και γενικά των δημοτικών παιδό¬ 
τοπων και κηπαρίων. Εφαρμόζει την ανθοκομική - κηπουρική τέχνη για 
την αισθητική παρουσίαση του πράσινου κάι το συνδυασμό των φυτών. 

Φροντίζει για την εγκατάσταση του πράσινου κάι της' κηποτεχνίας 
και των δενδροστοιχειών στις νέες πλατείες, παιδότοπους και γενικά 
κοινόχρηστους χώρους του Δήμου. 

Είναι υπεύθυνο για την υδροπαροχή, τους ψεκασμούς και την καθα¬ 
ριότητα των χώρων πράσινου έχοντας στη διάθεσή του οχήματα και ερ¬ 
γαλεία που απαιτούνται. 

Γενικά ασχολείται με ό,τι αφορά την καλή εμφάνιση των κήπων και 
δενδροστοιχειών, τη διάδοση του πράσινου και την αναδάσωση. 

ΔΙΕΥΘΥΝΣΗ ΚΑΘΑΡΙΟΤΗΤΑΣ ΚΑΙ ΚΙΝΗΣΗΣ 
ΔΙΕΥΘΥΝΤΗΣ 

Προΐσταται των Υπηρεσιών Καθαριότητας και Κίνησης. 

Παρακολουθεί και ελέγχει την σωστή λειτουργία τους. 

Παραλαμβάνει από το Γενικό Πρωτόκολλο την αλληλογραφία των 
Υπηρεσιών του και την μοιράζει στα αντίστοιχα τμήματα για ενέργεια. - 

Τηρεί τα αναγκαία για την διεξαγωγή της υπηρεσίας 1 βιβλία, δια¬ 
γράμματα κλπ. και συγκεντρώνει και κατατάσσει τα σχετικά προς την 
καθαριότητα στατιστικά στοιχεία, καταρτίζει τα προγράμματα -αποκο¬ 
μιδής, παρακολουθεί και ελέγχει την εφαρμογή και το λειτουργικό απο¬ 
τέλεσμα της προσπάθειας της καθαριότητας γενικά, συντάσσει δε κατά 
μήνα πλήρεις καταστάσεις στατιστικής κίνησης σχετικής με την καθα¬ 
ριότητα. · - - 

Παρακολουθεί τις εξελίξεις στην τεχνολογία και τον τρόπο διάθεσης 
των απορριμμάτων και εισηγείται προτάσεις για την βελτίωση της κα¬ 
θαριότητας. - 

Μελετά και κάνει προτάσεις σχετικά με την καλύτερη οργάνωση των 
υπηρεσιών του. 

Μελετά και κάνει προτάσεις για την προμήθεια των αναγκαίων εργα¬ 
λείων, ανταλλακτικών, λικ /τικών. καυσίμων κλπ. 

Έχει την ευθύνη για την ασφάλιση των οχημάτων προσωπικού και 
εγκαταστάσεων. . ' - 

Έχει την ευθύνη για την συντήρηση και επισκευή όλων των οχημά¬ 
των του Δήμου. 

Μελετά και κάνει προτάσεις για την προμήθεια νέων οχημάτων και 
μηχανημάτων. 

Ασκεί εποπτεία πάνω στο εργατοτεχνικό προσωπικό που ασχολεΐται 
με την καθαριότητα και την κίνηση και συντάσσει εκθέσεις ποιότητας. 
ΤΜΗΜΑ ΚΑΘΑΡΙΟΤΗΤΑΣ 

Προϊστάμενος 

Προΐσταται, επιβλέπει και κατευθύνει τα γραφεία του τμήματός του. 

Εισηγείται τα θέματα της αρμοδιότητός του στους άμεσους προϊστα¬ 
μένους του. 

Παραλαμβάνει από τον Διευθυντή την αλληλογραφία του τμήματός 
του και στην συνέχεια την διανέμει στα οικεία γραφεία για ενέργεια. 

Μεριμνά και είναι υπεύθυνος για την σύννομη, ορθή και ταχεία διεκ¬ 
περαίωση των υποθέσεων αρμοδιότητός του. 

ΓΡΑΦΕΙΟ ΠΕΡΙΣΥΛΛΟΓΗΣ ΑΠΟΡΡΙΜΜΑΤΩΝ 

Μεριμνά για την κανονική διενέργεια της καθαριότητος της πόλης 
και επιλαμβάνεται για κάθε θέμα που αφορά εκτέλεση εργασιών σχε¬ 
τικά με την καθαριότητα και με τα χρησιμοποιούμενα μέσα. Γενικά 
ελέγχει, συντονίζει και παρακολουθεί το έργο καθαριότητος των οδών, 
ακαλύπτων χώρων, κοινοχρήστων χώρων, πλατειών κλπ. αποκομιδής 
απορριμμάτων οικιών, καταστημάτων και λοιπών χώρων. 

ΓΡΑΦΕΙΟ ΚΑΘΑΡΙΟΤΗΤΟΣ ΚΑΙ ΚΟΙΝΟΧΡΗΣΤΩΝ ΧΩΡΩΝ - 
ΑΦΟΔΕΥΤΗΡΙΩΝ ΔΗΜΟΤΙΚΩΝ ΚΑΤΑΣΤΗΜΑΤΩΝ 

Το Γραφείο αυτό φροντίζει για την καθαριότητα των οδών, πλατειών 
και γενικά των κοινοχρήστων χώρων της πόλης και την λήψη κάθε μέ¬ 
τρου που είναι απαραίτητο για την ευπρεπή εμφνάνισή τους και ακόμη 
για την καλή λειτουργία των Δημοτικών Αφοδευτηρίων. Επίσης φροντί¬ 
ζει για τον ειδικό ευπρεπισμό της πόλης κατά τις εορταστικές εκδηλώ¬ 
σεις (ασβέστωμα κρασπέδων, σημαιοστολισμός κλπ.) και για τον καθα¬ 
ρισμό των δημοτικών καταστημάτων. 

ΤΜΗΜΑ ΚΙΝΗΣΗΣ 

Προϊστάμενος 

Προΐσταται, επιβλέπει και κατευθύνει τα Γραφεία του τμήματός του. 

Εισηγείται τα θέματα της αρμοδιότητός του στους άμεσους προϊστα¬ 
μένους του. 

Παραλαμβάνει από τον Διευθυντή την αλληλογραφία του τμήματός 
του και στη συνέχεια την διανέμει στ6α οικεία γραφεία για ενέργεια. 

Μεριμνά και είναι υπεύθυνος για την σύννομη, ορθή και ταχεία διεκ¬ 
περαίωση των υποθέσεων της αρμοδιότητός του. 

ΓΡΑΦΕΙΟ ΚΙΝΗΣΗΣ - ΕΛΕΓΧΟΥ 

Εισηγείται για την προμήθεια του αναγκαίου μηχανολογικού εξοπλι¬ 
σμού των αναγκαίων εργαλείων, ανταλλακτικών, λιπαντικών, καυσί¬ 
μων κλπ. των οποίων έχει την ευθύνη για την σωστή διαχείριση και διά¬ 
θεση, και την υπεύθυνη τήρηση και θεώρηση όλων των σχετικών με 
αυτά διαχειριστικών εντύπων του Δήμου. 

Εισηγείται για την ασφάλιση των οχημάτων, του προσωπικού και 
των εγκαταστάσεων. Έχει την ευθύνη της έκδοσης των δελτίων κίνη¬ 
σης και διαταγών πορείας, τηρεί μητρώο αυτοκινήτων και τα προβλε- 
πόμενα από το Νόμο βιβλία διαχείρισης υλικών, κίνησης, χρέ.ωσης κα¬ 
τανάλωσης πετρελαίου, λιπαντικών κλπ. 

ΓΡΑΦΕΙΟ ΕΠΙΣΚΕΥΩΝ ΣΥΝΤΗΡΗΣΗΣ 

Επιμελείται για την συντήρηση και επισκευή όλων των οχημάτων 
του Δήμου, για την καλή τους λειτουργία. Μεριμνά για την προμήθεια 
νέων οχημάτων και μηχανημάτων είτε λόγω αύξησης των αναγκών 
είτε για την αποκατάσταση πεπαλαιωμένων των οποίων η συντήρηση 
κρίνεται ασύμφορη. 

Η κατανομή του Προσωπικού στις Υπηρεσίες, Τμήματα, Γραφεία 
κλπ. γίνεται με απόφαση Δημάρχου. 

Ο τρόπος λειτουργίας της κάθε Υπηρεσίας στις ιδιαίτερες λεπτομέ¬ 
ρειες της όπως και κάθε λεπτομέρεια, εκτός από αυτές που ορίζονται 


από το Νόμο, καθορίζονται με ειδικούς κανονισμούς και με αποφάσεις 
Δημάρχου. 

Η απόφαση αυτή να δημοσιευθεί στην Εφημερίδα της Κυβερνήοεως. 

Πειραιάς, 18 Ιανουάριου 1991 

Ο Νομάρχης 
ΠΑΝ. ΓΥΦΤΟΥΛΑΣ 

-♦- 

Αριθ. ΓΕ 94 (3) 

Μερική ανάκληση της 11823/22.4.67 απόφασής μας μεταβίβασης 

κοινοχρήστων εκτάσεων στην Κοινότητα Μακρυγιάλου Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις: α) του Ν. 3200/55 «περί διοικητικής αποκεντρώ- 
σεως» σε συνδυασμό με αυτές του Ν.Δ. 532/70 για το αυτό αντικείμενο 
και του εκτέλεση αυτού εκδοθέντος Β.Δ. 709/70 «περί καθορισμού των 
διατηρουμένων υπέρ του Υπουργού Γεωργίας αρμοδιοτήτων», β) των 
άρθρων 164 και 197 του Αγροτικού Κώδικα «περί μεταβίβασης εκτά¬ 
σεων εποικιστικών στις κοινότητες», γ) του άρθρ. 4 του Ν. 1540/85 
«περί απόδοσης δημευθέντων περιουσιών πολιτικών προσφύγων*. 

2. Την 6983/9.8.90 σχετική της Δ/νσης Γεωργίας Ορεστιάδας με 
την οποία μας στέλνει την 11/90 απόφαση της Επιτροπής Απαλλοτρι¬ 
ώσεων με την οποία αναγνωρίζεται ότι δημεύθηκε περιουσία της Στερ- 
γιανής συζ. Αναστασίου Μαυρίδη κατοίκου Μακρυγιάλου και ότι υπάρΓ 
χει δυνατότητα (αρ. 4 του Ν. 1540/85) αντί της καταβολής εις χρήμα 
ως αποζημίωση της δημευθείσης περιουσίας από το Δημόσιο, παραχώ- 
ρησης απ αυτό ισάξιων κοινοχρήστων η κοινοτικών εκτάσεων. 

3. Το 1664/22.10.1989 έγγραφο του Γραφείου Τοπογραφικής με 

το οποίο προτείνεται η έκταση που μπορεί να παραχωρηθεί ως αντάλ- 
λαγμα ως απεικονίζεται στο συνημμένο τοπογραφικό διάγραμμα με κί¬ 
τρινο χρώμα. , 

4. Τις 90/14.11.90 και 109/20,12.90 τροποποιητική της προη¬ 
γούμενης αποφάσεις του Κοινοτικού'Συμβουλίου Μακρυγιάλου με τις 
οπίες συμφωνεί, για μερική ανάκληση της 11823/22.4.67 απόφασης 
μεταβίβασης κοινοχρήστων εκτάσεων μόνον ως προς 5,5 στρέμματα 
από το με αριθ. 1 τεμάχιο της Ο.Δ. αγροκτήματος 1936, προκειμένου 
ν αποδοθεί αυτή (η έκταση) ως ανταλλαγμα της δημευθείσης έκτασης 
της δημότου της Στεργιανης συζ. Αναστασίου Μαυρίδου, όπως απεικο¬ 
νίζεται στο τοπογραφικό διάγραμμα του Γραφείου Τοπ/κής. 

_ 5. Σχετική προφορική θετική εισήγηση της Δ/νσης Γεωργίας Πιε¬ 
ρίας, αποφασίζουμε: 

Ανακαλούμε μερικώς την 11823/22.4.1967 απόφαση μας «περί 
μεταβίβασης κοινοχρήστων εκτάσεων στην Κοινότητα Μακρυγιάλου» 
μόνο ως προς 5,50 στρέμματα από το μεταβιβασθέν 1 τεμάχιο, συνολι¬ 
κής έκτασης 463.187 τ.μ. της ΟΔ 1936, όπως απεικονίζεται (κατά 
θέση, όρια και εμβαδόν) στο συνοδεύον την παρούσα τοπογραφικό διά¬ 
γραμμα του Γ ραφείου Τοπογραφικής, προκειμένου να χρησιμεύσει αυτή 
για ανταλλαγή της δημευθείσης περιουσίας της Στεργιανής συζ. Ανα¬ 
στασίου Μαυρίδη εκτιμώντας του ισαξίου από την Επιτροπή Απαλ/ 
σεων Κατερίνης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κατερίνη, 9 Ιανουάριου 1991 
Ο Νομάρχης 

ΜΙΛΤ. ΚΑΝΩΤΑΣ 

440 _ ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30’ 

ΤΕί,ΕΧ 

22.3211 ΥΡΕΤΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: , Για τα δημοσιεύματα των ΦΕΚ τηλ.: 52.25.713 - 52.49.547 ο _ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόοιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β' 

» 

19.000 

Υ) 

» » 

» 

Γ' 

» 

6.000 

δ) 

» » 

» 

Δ' 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















